CELEX: 32021R1296
Language: mt
Date: 2021-08-04 00:00:00
Title: Regolament ta’ Implimentazzjoni tal-Kummissjoni (UE) 2021/1296 tal-4 ta’ Awwissu 2021 li jemenda u jikkoreġi r-Regolament (UE) Nru 965/2012 fir-rigward tar-rekwiżiti għall-ippjanar u l-ġestjoni tal-fjuwil/tal-enerġija u fir-rigward tar-rekwiżiti dwar programmi ta’ appoġġ u ta’ valutazzjoni psikoloġika tal-ekwipaġġ tat-titjira, kif ukoll dwar l-ittestjar għas-sustanzi psikoattivi (Test b’rilevanza għaż-ŻEE)

5.8.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 282/5
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/1296
         tal-4 ta’ Awwissu 2021
         li jemenda u jikkoreġi r-Regolament (UE) Nru 965/2012 fir-rigward tar-rekwiżiti għall-ippjanar u l-ġestjoni tal-fjuwil/tal-enerġija u fir-rigward tar-rekwiżiti dwar programmi ta’ appoġġ u ta’ valutazzjoni psikoloġika tal-ekwipaġġ tat-titjira, kif ukoll dwar l-ittestjar għas-sustanzi psikoattivi
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2018/1139 tal-Parlament Ewropew u tal-Kunsill tal-4 ta’ Lulju 2018 dwar regoli komuni fil-qasam tal-avjazzjoni ċivili u li jistabbilixxi Aġenzija tas-Sikurezza tal-Avjazzjoni tal-Unjoni Ewropea, u li jemenda r-Regolamenti (KE) Nru 2111/2005, (KE) Nru 1008/2008, (UE) Nru 996/2010, (UE) Nru 376/2014 u d-Direttivi 2014/30/UE u 2014/53/UE tal-Parlament Ewropew u tal-Kunsill, u li jħassar ir-Regolamenti (KE) Nru 552/2004 u (KE) Nru 216/2008 tal-Parlament Ewropew u tal-Kunsill u r-Regolament tal-Kunsill (KEE) Nru 3922/91 (1), u b’mod partikolari l-Artikolu 31 tiegħu,
         Billi:
         
                     (1)
                  
                  
                     Ir-Regolament tal-Kummissjoni (UE) Nru 965/2012 (2) jistabbilixxi regoli dettaljati għall-operazzjonijiet tal-ajru u b’mod partikolari għall-ippjanar u l-ġestjoni tal-fjuwil. Dawk ir-regoli jenħtieġ li jiġu aġġornati biex jirriflettu l-avvanzi reċenti fit-teknoloġija tal-magni u l-aħjar prattiki fil-qasam tal-operazzjonijiet tal-ajru, u biex iqisu l-esperjenza tal-avjazzjoni dinjija u l-progress xjentifiku u tekniku fl-operazzjonijiet tal-ajru.
                  
               
                     (2)
                  
                  
                     Jenħtieġ li l-aktar emendi riċenti relatati mal-fjuwil tal-Anness 6 tal-Konvenzjoni dwar l-Avjazzjoni Ċivili Internazzjonali (ICAO), jiġifieri l-Parti I (il-11-il edizzjoni) Parti III (id-disa’ edizzjoni) u l-gwida l-ġdida tad-Dokument 9976 tal-ICAO “Fuel planning manual” jiġu inkorporati fir-Regolament (UE) Nru 965/2012, bl-eċċezzjoni ta’ ċerti rekwiżiti applikabbli għall-ħelikopters, fejn hemm soluzzjonijiet oħra li jitqiesu li jissodisfaw il-livell meħtieġ ta’ sikurezza mill-EASA.
                  
               
                     (3)
                  
                  
                     Ir-regoli l-ġodda dwar l-ippjanar u l-ġestjoni tal-fjuwil/tal-enerġija jenħtieġ li jippermettu kundizzjonijiet ekwi għall-partijiet interessati kollha fis-suq intern tal-avjazzjoni u jtejbu l-kompetittività tal-industrija tal-avjazzjoni tal-Unjoni.
                  
               
                     (4)
                  
                  
                     Ir-rekwiżiti l-ġodda għall-ippjanar u l-ġestjoni tal-fjuwil/tal-enerġija għandhom jappoġġaw l-innovazzjoni u jippermettu l-integrazzjoni bla xkiel ta’ teknoloġiji ġodda fil-qasam tal-operazzjonijiet tal-ajru. Għalhekk, it-terminu “fjuwil/enerġija” jenħtieġ li jintuża minflok it-terminu “fjuwil”, kull fejn ikun xieraq, biex jakkomoda operazzjonijiet b’inġenji tal-ajru li jużaw sorsi ta’ enerġija oħra minbarra fjuwil konvenzjonali bbażat fuq l-idrokarburi.
                  
               
                     (5)
                  
                  
                     Ir-rekwiżiti relatati mat-tipi differenti ta’ operazzjonijiet jenħtieġ li jkunu proporzjonati mal-iskala u l-kumplessità ta’ tali operazzjonijiet, kif ukoll mar-riskji involuti f’tali operazzjonijiet.
                  
               
                     (6)
                  
                  
                     L-operaturi tal-ajru jenħtieġ li jkunu jistgħu jużaw proċeduri ta’ ppjanar u ġestjoni li jtejbu l-effiċjenza operazzjonali billi jipproduċu benefiċċji finanzjarji u ambjentali, filwaqt li jżommu jew saħansitra jtejbu l-livell ta’ sikurezza. Għalhekk, jenħtieġ li r-rekwiżiti l-ġodda għall-ajruplani użati f’operazzjonijiet tat-trasport kummerċjali bl-ajru (CAT) jintroduċu skema komprensiva tal-fjuwil li tinkludi tliet politiki ewlenin relatati mal-fjuwil: l-ippjanar tal-fjuwil/tal-enerġija, l-għażla tal-ajrudrom u l-ġestjoni tal-fjuwil u tal-enerġija matul it-titjira. Dan mistenni jippermetti ġestjoni aktar flessibbli tar-riskju mill-operatur, li twassal għal kisbiet potenzjali fl-effiċjenza.
                  
               
                     (7)
                  
                  
                     L-informazzjoni dwar is-sikurezza miġbura mill-EASA tissuġġerixxi li jenħtieġ li jiġu introdotti rekwiżiti ġodda biex jiġu indirizzati r-riskji assoċjati mal-għoti tal-fjuwil, u b’mod aktar speċifiku meta jingħata l-fjuwil waqt li l-passiġġieri jkunu abbord, ikunu qed jiżbarkaw jew jitilgħu abbord u meta jingħata l-fjuwil lil ħelikopter bir-rotors iduru.
                  
               
                     (8)
                  
                  
                     Il-valutazzjoni tal-iskemi kumplessi tal-fjuwil/tal-enerġija teħtieġ kapaċitajiet imtejba mill-awtoritajiet kompetenti, għalhekk huwa meħtieġ li jiġu introdotti kriterji li jiggwidaw lill-awtoritajiet kompetenti meta jagħmlu l-valutazzjonijiet tar-riskju tas-sikurezza operazzjonali biex jappoġġaw l-applikazzjoni tal-iskemi tal-fjuwil/tal-enerġija bbażati kompletament fuq il-prestazzjoni.
                  
               
                     (9)
                  
                  
                     Skont il-prinċipji tal-proporzjonalità u regolamentazzjoni aħjar, jenħtieġ li r-rekwiżiti tal-fjuwil u tal-enerġija għall-operazzjonijiet mhux kummerċjali b’inġenji tal-ajru kumplessi li jaħdmu bil-magni (NCC) u għal operazzjonijiet speċjalizzati (SPO) ikunu allinjati aħjar ma’ dawk għall-operazzjonijiet CAT. Mill-banda l-oħra, jenħtieġ li r-rekwiżiti tal-fjuwil u tal-enerġija għall-operaturi mhux kummerċjali ta’ inġenji tal-ajru li mhumiex kumplessi u li jaħdmu bil-magni jkunu bbażati fuq objettivi ta’ sikurezza u jkunu jippermettu approċċ ibbażat fuq il-prestazzjoni. Ir-rekwiżiti l-ġodda dwar l-ippjanar u l-ġestjoni tal-fjuwil u l-enerġija mistennija jnaqqsu l-piż regolatorju, iżidu l-kosteffettività u b’xi eċċezzjonijiet, iwasslu għal armonizzazzjoni mar-rekwiżiti stabbiliti mill-ICAO.
                  
               
                     (10)
                  
                  
                     Ir-Regolament tal-Kummissjoni (UE) 2018/1042 (3) żied mar-Regolament (UE) Nru 965/2012 rekwiżiti għal programmi ta’ appoġġ, għall-valutazzjoni psikoloġika tal-ekwipaġġ tat-titjira, kif ukoll għall-ittestjar aleatorju u sistematiku għas-sustanzi psikoattivi sabiex tiġi żgurata l-idoneità medika tal-membri tal-ekwipaġġ tal-kabina u tat-titjira. Dawk ir-rekwiżiti saru applikabbli fi Frar 2021. L-Aġenzija ngħatat il-mandat li tevalwa kontinwament l-effettività tad-dispożizzjonijiet il-ġodda u tipproduċi l-ewwel rapport ta’ evalwazzjoni sa’ Awwissu 2022. Filwaqt li jitqies l-impatt tal-pandemija tal-COVID-19 fuq l-avjazzjoni, huwa rakkomandabbli li jingħata aktar żmien lill-Aġenzija biex tiġbor id-data rilevanti għall-evalwazzjoni. Għalhekk, jeħtieġ li l-iskadenza għat-tlestija tar-rapport ta’ evalwazzjoni tiġi posposta għall-14 ta’ Awwissu 2023.
                  
               
                     (11)
                  
                  
                     Ir-Regolament (UE) 2018/1042 introduċa fl-Anness I tar-Regolament (UE) Nru 965/2012 il-punt 98(a) li ddefinixxa t-terminu “sustanzi psikoattivi”. Ir-Regolament ta’ Implimentazzjoni tal-Kummissjoni (UE) 2020/2036 (4), li sussegwentement emenda l-Anness I tar-Regolament (UE) Nru 965/2012, b’mod involontarju ssostitwixxa l-punt 98(a) b’test ġdid, li jiddefinixxi t-terminu “profiċjenti”, u ħassar id-definizzjoni tat-terminu “sustanzi psikoattivi”. Dik id-definizzjoni hija essenzjali għall-interpretazzjoni konsistenti tad-dispożizzjonijiet introdotti mir-Regolament (UE) 2018/1042 u b’mod partikolari biex jiġi definit b’mod ċar liema sustanzi huma soġġetti għal dawk id-dispożizzjonijiet u liema mhumiex. Għalhekk, sabiex jiġu salvagwardjati l-aspettattivi leġittimi tal-persuni soġġetti għal dawk id-dispożizzjonijiet, dik id-definizzjoni jenħtieġ li tiddaħħal mill-ġdid fl-Anness I tar-Regolament (UE) Nru 965/2012 b’effett mid-data tal-applikazzjoni tal-bidliet relatati introdotti bir-Regolament (UE) 2018/1042, jiġifieri mill-14 ta’ Frar 2021.
                  
               
                     (12)
                  
                  
                     L-Aġenzija tas-Sikurezza tal-Avjazzjoni tal-Unjoni Ewropea ħejjiet abbozz ta’ regola ta’ implimentazzjoni u ppreżentatu mal-Opinjoni Nru 02/2020 (5) f’konformità mal-punti (b) u (c) tal-Artikolu 75(2) u mal-Artikolu 76(1) tar-Regolament (UE) 2018/1139.
                  
               
                     (13)
                  
                  
                     Għalhekk, jenħtieġ li r-Regolament (UE) Nru 965/2012 jiġi emendat u kkoreġut kif xieraq.
                  
               
                     (14)
                  
                  
                     Sabiex tiġi żgurata l-implimentazzjoni xierqa ta’ dan ir-Regolament, l-Istati Membri u l-partijiet ikkonċernati affettwati jenħtieġ li jingħataw biżżejjed żmien biex jadattaw il-proċeduri tagħhom għar-rekwiżiti l-ġodda stabbiliti b’dan ir-Regolament. Għalhekk, l-applikazzjoni tiegħu jenħtieġ li tiġi differita.
                  
               
                     (15)
                  
                  
                     Il-miżuri previsti f’dan ir-Regolament huma konformi mal-opinjoni tal-Kumitat maħtur f’konformità mal-Artikolu 127 tar-Regolament (UE) 2018/1139,
                  
               ADOTTAT DAN IR-REGOLAMENT:
         
            Artikolu 1
            Emendi għar-Regolament (UE) Nru 965/2012
            Ir-Regolament (UE) Nru 965/2012 huwa emendat kif ġej:
            
                        (1)
                     
                     
                        Fl-Artikolu 9b, it-tieni paragrafu huwa sostitwit b’dan li ġej:
                        “L-Aġenzija għandha twettaq analiżi kontinwa tal-effikaċja tad-dispożizzjonijiet dwar il-programmi ta’ appoġġ, il-valutazzjoni psikoloġika tal-ekwipaġġ tat-titjira u l-ittestjar sistematiku u aleatorju għas-sustanzi psikoattivi sabiex tiġi żgurata l-idoneità medika tal-membri tal-ekwipaġġ tat-titjira u tal-ekwipaġġ tal-kabina stipulati fl-Annessi II u IV. L-Aġenzija għandha tipproduċi l-ewwel rapport dwar ir-riżultati ta’ din l-analiżi mhux aktar tard mill-14 ta’ Awwissu 2023.
                        Dik l-analiżi għandha tinvolvi l-għarfien espert rilevanti u għandha tkun imsejsa fuq id-data miġbura, bl-għajnuna tal-Istati Membri u l-Aġenzija, fuq bażi ta’ perjodu twil ta’ żmien.”;
                     
                  
                        (2)
                     
                     
                        L-Annessi I, II, III, IV, V, VI, VII u VIII huma emendati skont l-Anness I ta’ dan ir-Regolament.
                     
                  
         
            Artikolu 2
            Korrezzjoni tar-Regolament (UE) Nru 965/2012
            L-Anness I tar-Regolament (UE) Nru 965/2012 huwa kkoreġut skont l-Anness II ta’ dan ir-Regolament.
         
         
            Artikolu 3
            Dħul fis-seħħ u applikazzjoni
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mit-30 ta’ Ottubru 2022.
            Madankollu, l-Anness II għandu japplika mill-14 ta’ Frar 2021.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-4 ta’ Awwissu 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 212, 22.8.2018, p. 1.
         
            (2)  Ir-Regolament tal-Kummissjoni (UE) Nru 965/2012 tal-5 ta’ Ottubru 2012 li jistabbilixxi rekwiżiti tekniċi u proċeduri amministrattivi relatati mal-operazzjonijiet bl-ajru skont ir-Regolament (KE) Nru 216/2008 tal-Parlament Ewropew u tal-Kunsill (ĠU L 296, 25.10.2012, p. 1).
         
            (3)  Ir-Regolament tal-Kummissjoni (UE) 2018/1042 tat-23 ta’ Lulju 2018 li jemenda r-Regolament (UE) Nru 965/2012, fir-rigward tar-rekwiżiti tekniċi u l-proċeduri amministrattivi relatati mal-introduzzjoni ta’ programmi ta’ appoġġ, mal-valutazzjoni psikoloġika tal-ekwipaġġ tat-titjira, kif ukoll mal-ittestjar aleatorju u sistematiku għas-sustanzi psikoattivi sabiex tiġi żgurata l-idoneità medika tal-membri tal-ekwipaġġ tal-kabina u tat-titjira, u fir-rigward tat-tgħammir tal-ajruplani ġodda li jaħdmu b’magna b’turbina b’massa massima ta’ tlugħ iċċertifikata ta’ 5 700 kg jew inqas approvati biex iġorru minn sitta sa disa’ passiġġieri b’sistema ta’ twissija u ta’ għarfien tat-terren (ĠU L 188, 25.7.2018, p. 3).
         
            (4)  Ir-Regolament ta’ Implimentazzjoni tal-Kummissjoni (UE) 2020/2036 tad-9 ta’ Diċembru 2020 li jemenda r-Regolament (UE) Nru 965/2012 fir-rigward tar-rekwiżiti għall-kompetenza u l-metodi ta’ taħriġ tal-ekwipaġġ tat-titjira u l-posponiment tad-dati tal-applikazzjoni ta’ ċerti miżuri fil-kuntest tal-pandemija tal-COVID-19 (ĠU L 416, 11.12.2020, p. 24).
         
            (5)  https://www.easa.europa.eu/document-library/opinions
      
      
         
            ANNESS I
            L-Annessi I, II, III, IV, V, VI, VII u VIII tar-Regolament (UE) Nru 965/2012 huma emendati kif ġej:
            
                        (1)
                     
                     
                        L-Anness I huwa emendat kif ġej:
                        
                                    (a)
                                 
                                 
                                    jiddaħħal il-punt (8c) li ġej:
                                    
                                                “(8c)
                                             
                                             
                                                ‘ajrudrom alternattiv’ tfisser ajrudrom xieraq li inġenju tal-ajru jista’ jipproċedi lejh meta jkun impossibbli jew mhux rakkomandabbli li jipproċedi lejn jew jinżel fl-ajrudrom tal-inżul maħsub, fejn ikunu disponibbli s-servizzi u l-faċilitajiet neċessarji, fejn jistgħu jintlaħqu r-rekwiżiti tal-prestazzjoni tal-inġenju tal-ajru u li jkun operazzjonali fil-ħin mistenni ta’ użu; ‘ajrudrom alternattiv’ tinkludi dawn li ġejjin:
                                                
                                                            (a)
                                                         
                                                         
                                                            ‘ajrudrom alternattiv għat-tlugħ’: ajrudrom alternattiv li inġenju tal-ajru jista’ jinżel fih jekk dan ikun neċessarju ftit wara t-tlugħ u ma jkunx possibbli li jintuża l-ajrudrom tat-tluq;
                                                         
                                                      
                                                            (b)
                                                         
                                                         
                                                            ‘ajrudrom alternattiv waqt ir-rotta (ERA)’: ajrudrom alternattiv li inġenju tal-ajru jista’ jinżel fih jekk issir neċessarja devjazzjoni waqt li jkun fir-rotta;
                                                         
                                                      
                                                            (c)
                                                         
                                                         
                                                            ‘ajrudrom alternattiv waqt ir-rotta (ERA) għall-fjuwil/għall-enerġija (ERA għall-fjuwil/għall-enerġija)’ tfisser ajrudrom ERA li huwa meħtieġ fl-istadju tal-ippjanar għall-użu fil-kalkolu tal-fjuwil/tal-enerġija;
                                                         
                                                      
                                                            (d)
                                                         
                                                         
                                                            ‘ajrudrom alternattiv tad-destinazzjoni’: ajrudrom alternattiv li inġenju tal-ajru jista’ jinżel fih jekk isir impossibbli jew mhux rakkomandabbli li jsir inżul fl-ajrudrom tal-inżul ippjanat;”;
                                                         
                                                      
                                          
                              
                                    (b)
                                 
                                 
                                    il-punt (26) huwa sostitwit b’dan li ġej:
                                    
                                                “(26)
                                             
                                             
                                                ‘fjuwil/enerġija ta’ kontinġenza’ tfisser il-fjuwil/l-enerġija meħtieġa biex tikkumpensa għal fatturi mhux mistennija li jistgħu jaffettwaw il-konsum tal-fjuwil/tal-enerġija waqt it-titjira lejn l-ajrudrom ta’ destinazzjoni;”;
                                             
                                          
                              
                                    (c)
                                 
                                 
                                    jiddaħħal il-punt (31a) li ġej:
                                    
                                                “(31a)
                                             
                                             
                                                ‘skema attwali tal-fjuwil/tal-enerġija’ tfisser l-iskema approvata tal-fjuwil/tal-enerġija li tintuża bħalissa mill-operatur;”;
                                             
                                          
                              
                                    (d)
                                 
                                 
                                    jitħassar il-punt (46);
                                 
                              
                                    (e)
                                 
                                 
                                    jiddaħħlu l-punti (49d) u (49e) li ġejjin:
                                    
                                                “(49d)
                                             
                                             
                                                ‘segwitu tat-titjira’ tfisser ir-reġistrazzjoni f’ħin reali tal-messaġġi tat-tluq u tal-wasla mill-persunal operazzjonali sabiex jiġi żgurat li titjira tkun qed topera u tkun waslet fl-ajrudrom tad-destinazzjoni jew f’ajrudrom alternattiv;
                                             
                                          
                                                (49e)
                                             
                                             
                                                ‘monitoraġġ tat-titjira’ tfisser, minbarra r-rekwiżiti definiti għat-titjira li ġejja:
                                                
                                                            (a)
                                                         
                                                         
                                                            il-monitoraġġ operazzjonali tat-titjiriet minn persunal kwalifikat b’mod xieraq għall-kontroll operazzjonali mit-tluq u tul il-fażijiet kollha tat-titjira;
                                                         
                                                      
                                                            (b)
                                                         
                                                         
                                                            il-komunikazzjoni tal-informazzjoni kollha disponibbli u rilevanti dwar is-sikurezza bejn il-persunal għall-kontroll operazzjonali fuq l-art u l-ekwipaġġ tat-titjira; u
                                                         
                                                      
                                                            (c)
                                                         
                                                         
                                                            assistenza kritika lill-ekwipaġġ tat-titjira fil-każ ta’ emerġenza jew ta’ problema ta’ sigurtà matul it-titjira, jew fuq talba tal-ekwipaġġ tat-titjira;”;
                                                         
                                                      
                                          
                              
                                    (f)
                                 
                                 
                                    jiddaħħlu l-punti (50a) u (50b) li ġejjin:
                                    
                                                “(50a)
                                             
                                             
                                                ‘ħin tat-titjira’ tfisser:
                                                
                                                            (a)
                                                         
                                                         
                                                            għall-ajruplani, il-ħin totali mill-mument li ajruplan jiċċaqlaq għall-ewwel darba għall-fini ta’ tlugħ sal-mument li l-ajruplan finalment jieqaf fi tmiem it-titjira;
                                                         
                                                      
                                                            (b)
                                                         
                                                         
                                                            għall-ħelikopters, il-ħin totali minn meta l-iskrejjen tal-ħelikopter jibdew iduru għall-fini ta’ tlugħ sakemm il-ħelikopter finalment jieqaf fi tmiem it-titjira, u jitwaqqfu l-iskrejjen;
                                                         
                                                      
                                          
                                                (50b)
                                             
                                             
                                                ‘għassa tat-titjira’ tfisser, minbarra l-elementi kollha ddefiniti għall-‘monitoraġġ tat-titjira’, l-ittrekkjar attiv ta’ titjira minn persunal għall-kontroll operazzjonali kwalifikat kif xieraq matul il-fażijiet kollha tat-titjira sabiex jiġi żgurat li t-titjira tkun qed issegwi r-rotta predefinita tagħha mingħajr devjazzjonijiet, diverżjonijiet jew dewmien mhux ippjanati;”;
                                             
                                          
                              
                                    (g)
                                 
                                 
                                    jitħassar il-punt (51);
                                 
                              
                                    (h)
                                 
                                 
                                    il-punt (73) huwa sostitwit b’dan li ġej:
                                    
                                                “(73)
                                             
                                             
                                                ‘operazzjoni lokali bil-ħelikopter (LHO)’ tfisser operazzjoni tat-trasport kummerċjali bl-ajru b’ħelikopters li għandhom massa massima ċċertifikata waqt it-tlugħ (MCTOM) ta’ iktar minn 3 175 kilogramma u konfigurazzjoni massima operattiva ta’ sits tal-passiġġieri (MOPSC) ta’ disa’ sits jew inqas, matul il-jum, fuq rotot innavigati b’referenza għal għeliem viżwali, li jitwettqu f’żona ġeografika lokali u ddefinita speċifikata fil-manwal tal-operat;”.
                                             
                                          
                              
                                    (i)
                                 
                                 
                                    jiddaħħal il-punt (104a) li ġej:
                                    
                                                “(104a)
                                             
                                             
                                                ‘inżul sikur’ tfisser, fil-kuntest tal-politika dwar il-fjuwil/l-enerġija jew tal-iskemi tal-fjuwil/tal-enerġija, inżul f’ajrudrom jew f’sit tal-operat xieraq b’mhux inqas mill-fjuwil/mill-enerġija ta’ riżerva finali li jifdal u f’konformità mal-proċeduri operazzjonali applikabbli u mal-valuri minimi operattivi tal-ajrudrom;”;
                                             
                                          
                              
                  
                        (2)
                     
                     
                        L-Anness II huwa emendat kif ġej:
                        
                                    (a)
                                 
                                 
                                    il-punt ARO.OPS.225 huwa sostitwit b’dan li ġej:
                                    “ARO.OPS.225 approvazzjoni ta’ skemi tal-fjuwil/tal-enerġija
                                    
                                                (a)
                                             
                                             
                                                L-awtorità kompetenti għandha tapprova l-iskema tal-fjuwil/tal-enerġija proposta minn operatur CAT jekk l-operatur juri konformità mar-rekwiżiti applikabbli kollha stabbiliti f’dan ir-Regolament relatati mal-fjuwil/mal-enerġija għall-ajruplani jew għall-ħelikopters involuti fis-CAT.
                                             
                                          
                                                (b)
                                             
                                             
                                                L-awtorità kompetenti għandha tivvaluta u tissorvelja l-ippjanar tal-fjuwil/tal-enerġija u l-ippjanar mill-ġdid waqt it-titjira, l-għażla tal-ajrudrom u, matul it-titjira, il-politiki dwar il-ġestjoni tal-fjuwil/tal-enerġija waqt it-titjira assoċjati mal-iskemi tal-fjuwil/tal-enerġija, flimkien mal-proċessi li jappoġġaw l-implimentazzjoni ta’ dawn l-iskemi tal-fjuwil/tal-enerġija.
                                             
                                          
                                                (c)
                                             
                                             
                                                Minbarra l-punti (a) u (b), meta tapprova skemi tal-fjuwil/tal-enerġija individwali, l-awtorità kompetenti għandha:
                                                
                                                            (1)
                                                         
                                                         
                                                            tivverifika li l-operatur ikun wera l-prestazzjoni tas-sikurezza bażi tal-iskema attwali tal-fjuwil/tal-enerġija;
                                                         
                                                      
                                                            (2)
                                                         
                                                         
                                                            tivvaluta l-kapaċità tal-operatur li jappoġġa l-implimentazzjoni tal-iskema individwali proposta tal-fjuwil/tal-enerġija; l-elementi li ġejjin għandhom jitqiesu bħala minimu:
                                                            
                                                                        (i)
                                                                     
                                                                     
                                                                        is-sistema ta’ ġestjoni tal-operatur,
                                                                     
                                                                  
                                                                        (ii)
                                                                     
                                                                     
                                                                        il-kapaċitajiet operazzjonali tal-operatur;
                                                                     
                                                                  
                                                      
                                                            (3)
                                                         
                                                         
                                                            tivverifika li l-valutazzjoni tar-riskju għas-sikurezza tal-operatur li tappoġġa l-iskema individwali proposta tal-fjuwil/tal-enerġija tilħaq livell ekwivalenti ta’ sikurezza għal dak tal-iskema attwali tal-fjuwil/tal-enerġija; u
                                                         
                                                      
                                                            (4)
                                                         
                                                         
                                                            tistabbilixxi pjan ta’ sorveljanza sabiex twettaq valutazzjonijiet perjodiċi tal-iskema individwali approvata tal-fjuwil/tal-enerġija sabiex tivverifika l-konformità tal-iskema jew tiddeċiedi jekk l-iskema jenħtieġx li tiġi emendata jew revokata.
                                                         
                                                      
                                          
                                                (d)
                                             
                                             
                                                L-approvazzjoni msemmija fil-punt CAT.OP.MPA.182(d)(2) għandha tinkludi lista tal-ajrudromi iżolati li huma speċifikati mill-operatur għal kull tip ta’ inġenju tal-ajru li għalih tapplika l-approvazzjoni.
                                             
                                          
                                                (e)
                                             
                                             
                                                Mingħajr preġudizzju għall-punti ARO.GEN.120(d) u (e), l-awtorità kompetenti għandha tinnotifika lill-Aġenzija dwar il-bidu tal-evalwazzjoni ta’ mezz alternattiv ta’ konformità relatat mal-iskemi tal-fjuwil/tal-enerġija.”;
                                             
                                          
                              
                  
                        (3)
                     
                     
                        fl-Anness III, l-Appendiċi I huwa sostitwit b’dan li ġej:
                        
                           
                              ““Appendiċi I
                              
                                          
                                             DIKJARAZZJONI
                                          
                                          f’konformità mar-Regolament tal-Kummissjoni (UE) Nru 965/2012 dwar l-operazzjonijiet bl-ajru
                                       
                                    
                                          
                                             Operatur
                                          
                                          Isem:
                                          Il-post li fih l-operatur ikollu s-sede prinċipali tiegħu jew, jekk l-operatur ma jkollu ebda sede prinċipali, il-post li fih l-operatur huwa stabbilit jew jirrisjedi u l-post li minnu jiġu diretti l-operazzjonijiet:
                                          Isem u dettalji ta’ kuntatt tal-maniġer responsabbli:
                                       
                                    
                                          
                                             Operazzjoni tal-inġenju tal-ajru
                                          
                                       
                                    
                                          Data tal-bidu tal-operazzjoni u data tal-applikabbiltà tal-bidla:
                                       
                                    
                                          Informazzjoni dwar l-inġenju tal-ajru, l-operat u l-organizzazzjoni tal-ġestjoni tal-ajrunavigabbiltà kontinwa(1):
                                       
                                    
                                          Tip(i) ta’ inġenju tal-ajru, ir-reġistrazzjoni/jiet u l-bażi ewlenija:
                                       
                                    
                                          MSN tal-inġenju tal-ajru(2)
                                          
                                       
                                       
                                          Tip ta’ inġenju tal-ajru
                                       
                                       
                                          Reġistrazzjoni tal-inġenju tal-ajru(3)
                                          
                                       
                                       
                                          Bażi ewlenija
                                       
                                       
                                          Tip(i) ta’ operazzjoni(4)
                                          
                                       
                                       
                                          Organizzazzjoni responsabbli għall-ġestjoni tal-ajrunavigabbiltà kontinwa(5)
                                          
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          L-operatur għandu jikseb approvazzjoni minn qabel(6) jew approvazzjoni speċifika(7) għal ċerti operazzjonijiet qabel ma jwettaq tali operazzjonijiet.
                                       
                                    
                                          Fejn applikabbli, dettalji tal-approvazzjonijiet fil-pussess (mad-dikjarazzjoni ehmeż lista ta’ approvazzjonijiet speċifiċi, inklużi approvazzjonijiet speċifiċi mogħtija minn pajjiż terz, jekk applikabbli).
                                       
                                    
                                          Fejn applikabbli, dettalji tal-awtorizzazzjoni ta’ operazzjonijiet speċjalizzati fil-pussess (ehmeż l-awtorizzazzjoni(jiet)).
                                       
                                    
                                          Fejn applikabbli, lista ta’ mezzi ta’ konformità alternattivi (AltMoC) b’referenzi għall-AMC li jissostitwixxu (ehmeż l-AltMoC).
                                       
                                    
                                          
                                             Stqarrijiet
                                          
                                       
                                    
                                          
                                                      ☐
                                                   
                                                   
                                                      L-operatur jikkonforma, u se jkompli jikkonforma, mar-rekwiżiti essenzjali stabbiliti fl-Anness V tar-Regolament (UE) 2018/1139 tal-Parlament Ewropew u tal-Kunsill u mar-rekwiżiti tar-Regolament (UE) Nru 965/2012.
                                                   
                                                
                                                      ☐
                                                   
                                                   
                                                      Id-dokumentazzjoni tas-sistema ta’ ġestjoni, inkluż il-manwal tal-operat, hija konformi mar-rekwiżiti tal-Anness III (il-Parti-ORO), tal-Anness V (il-Parti-SPA), tal-Anness VI (il-Parti-NCC), jew tal-Anness VIII (il-Parti-SPO) tar-Regolament (UE) Nru 965/2012 u t-titjiriet kollha se jitwettqu f’konformità mad-dispożizzjonijiet tal-manwal tal-operat kif meħtieġ mill-punt ORO.GEN.110(b) tal-Anness III (il-Parti-ORO).
                                                   
                                                
                                    
                                          
                                                      ☐
                                                   
                                                   
                                                      L-inġenji tal-ajru kollha li jitħaddmu għandhom ċertifikat validu tal-ajrunavigabbiltà skont ir-Regolament tal-Kummissjoni (UE) Nru 748/2012 jew jissodisfaw ir-rekwiżiti speċifiċi tal-ajrunavigabbiltà applikabbli għall-inġenji tal-ajru rreġistrati f’pajjiż terz u soġġetti għal ftehim ta’ kiri.
                                                   
                                                
                                    
                                          
                                                      ☐
                                                   
                                                   
                                                      Il-membri kollha tal-ekwipaġġ tat-titjira għandhom liċenzja skont l-Anness I tar-Regolament tal-Kummissjoni (UE) Nru 1178/2011 kif meħtieġ skont il-punt ORO.FC.100(c) tal-Anness III tar-Regolament (UE) Nru 965/2012 u l-membri tal-ekwipaġġ tal-kabina, fejn applikabbli, huma mħarrġa skont is-Subparti CC tal-Anness III (il-Parti-ORO).
                                                   
                                                
                                    
                                          
                                                      ☐
                                                   
                                                   
                                                      Jekk applikabbli, l-operatur jimplimenta u juri l-konformità ma’ standard tal-industrija rikonoxxut.
                                                      Referenza tal-istandard:
                                                      Korp taċ-ċertifikazzjoni:
                                                      Data tal-aħħar approvazzjoni tal-konformità:
                                                   
                                                
                                    
                                          
                                                      ☐
                                                   
                                                   
                                                      L-operatur jeħtieġlu jinnotifika lill-awtorità kompetenti bi kwalunkwe bidla fiċ-ċirkostanzi li taffettwa l-konformità tiegħu mar-rekwiżiti essenzjali stabbiliti fl-Anness V tar-Regolament (UE) 2018/1139 u mar-rekwiżiti tar-Regolament (UE) Nru 965/2012 kif iddikjarat lill-awtorità kompetenti permezz ta’ din id-dikjarazzjoni u bi kwalunkwe bidla fl-informazzjoni u fil-listi tal-AltMoC inklużi fi u annessi ma’ din id-dikjarazzjoni, kif meħtieġ mill-punt ORO.GEN.120(a) tal-Anness III (il-Parti-ORO).
                                                   
                                                
                                    
                                          
                                                      ☐
                                                   
                                                   
                                                      L-operatur jikkonferma li l-informazzjoni żvelata f’din id-dikjarazzjoni hija korretta.
                                                   
                                                
                                    
                                          Data, isem u firma tal-maniġer responsabbli“
                                       
                                    
                                          
                                                      
                                                         (1)
                                                      
                                                   
                                                   
                                                      Jekk ma jkunx hemm biżżejjed spazju biex l-informazzjoni tiġi elenkata fid-dikjarazzjoni, l-informazzjoni għandha tiġi elenkata f’anness separat. L-anness għandu jiġi datat u ffirmat.
                                                   
                                                
                                                      
                                                         (2)
                                                      
                                                   
                                                   
                                                      Numru tas-serje tal-manifattur.
                                                   
                                                
                                                      
                                                         (3)
                                                      
                                                   
                                                   
                                                      Jekk l-inġenju tal-ajru jkun irreġistrat ukoll b’detentur ta’ ċertifikat tal-operatur tal-ajru (AOC), speċifika n-numru tal-AOC tad-detentur tal-AOC.
                                                   
                                                
                                                      
                                                         (4)
                                                      
                                                   
                                                   
                                                      “Tip(i) ta’ operazzjoni” tirreferi għat-tipi ta’ operazzjonijiet imwettqa b’dan l-inġenju tal-ajru, eż. operazzjonijiet mhux kummerċjali jew operazzjonijiet speċjalizzati bħal titjiriet ta’ fotografija mill-ajru, titjiriet ta’ reklamar mill-ajru, titjiriet tal-midja tal-aħbarijiet, titjiriet tat-televiżjoni u tal-films, operazzjonijiet bil-paraxut, skydiving, titjiriet ta’ kontroll tal-manutenzjoni.
                                                   
                                                
                                                      
                                                         (5)
                                                      
                                                   
                                                   
                                                      L-informazzjoni dwar l-organizzazzjoni li hija responsabbli għall-ġestjoni tal-ajrunavigabbiltà kontinwa għandha tinkludi l-isem tal-organizzazzjoni, l-indirizz tagħha, u r-referenza tal-approvazzjoni.
                                                   
                                                
                                                      
                                                         (6)
                                                      
                                                   
                                                   
                                                      
                                                                  (a)
                                                               
                                                               
                                                                  operazzjonijiet bi kwalunkwe strument jew biċċa tagħmir jew oġġett jew funzjoni difettuża, taħt lista tat-tagħmir minimu (MEL) (il-punti ORO.MLR.105 (b), (f), u (j), NCC.IDE.A.105, NCC.IDE.H.105, SPO.IDE.A.105, u SPO.IDE.H.105).
                                                               
                                                            
                                                                  (b)
                                                               
                                                               
                                                                  operazzjonijiet li jeħtieġu awtorizzazzjoni jew approvazzjoni minn qabel, inklużi dawn kollha li ġejjin:
                                                                  
                                                                              —
                                                                           
                                                                           
                                                                              għal operazzjonijiet speċjalizzati, kiri ta’ inġenji tal-ajru bl-ekwipaġġ mingħand ħaddieħor u kiri ta’ inġenji tal-ajru mingħajr l-ekwipaġġ mingħand ħaddieħor, liema inġenji tal-ajru jkunu rreġistrati f’pajjiż terz (il-punt ORO.SPO.100 (c));
                                                                           
                                                                        
                                                                              —
                                                                           
                                                                           
                                                                              operazzjonijiet kummerċjali speċjalizzati ta’ riskju għoli (il-punt ORO.SPO.110);
                                                                           
                                                                        
                                                                              —
                                                                           
                                                                           
                                                                              operazzjonijiet mhux kummerċjali b’inġenji tal-ajru b’MOPSC ta’ aktar minn 19, li jitwettqu mingħajr membru operattiv tal-ekwipaġġ tal-kabina (il-punt ORO.CC.100 (d));
                                                                           
                                                                        
                                                                              —
                                                                           
                                                                           
                                                                              l-użu ta’ valuri minimi operattivi tal-IFR li huma aktar baxxi minn dawk ippubblikati mill-Istat (il-punti NCC.OP.110 u SPO.OP.110);
                                                                           
                                                                        
                                                                              —
                                                                           
                                                                           
                                                                              mili tal-fjuwil bil-magna/i u/jew bir-rotors iduru (il-punt NCC.OP.157);
                                                                           
                                                                        
                                                                              —
                                                                           
                                                                           
                                                                              operazzjonijiet speċjalizzati (SPO) mingħajr ossiġenu ogħla minn 10 000  pied (il-punt SPO.OP.195).
                                                                           
                                                                        
                                                            
                                                
                                                      
                                                         (7)
                                                      
                                                   
                                                   
                                                      operazzjonijiet f’konformità mal-Anness V (il-Parti-SPA) tar-Regolament (UE) Nru 965/2012, inklużi s-Subpartijiet B “OPERAZZJONIJIET TA’ NAVIGAZZJONI BBAŻATA FUQ IL-PRESTAZZJONI (PBN)”, C “OPERAZZJONIJIET SKONT L-ISPEĊIFIKAZZJONIJIET MINIMI GĦALL-PRESTAZZJONI TAN-NAVIGAZZJONI (MNPS)”, D “OPERAZZJONIJIET FI SPAZJU TAL-AJRU B’VALURI MINIMI TA’ SEPARAZZJONI VERTIKALI MNAQQSA (RVSM)”, E “OPERAZZJONIJIET F’VIŻIBILITÀ BAXXA (LVO)”, G “TRASPORT TA’ OĠĠETTI PERIKOLUŻI”, K “OPERAZZJONIJIET LIL HINN MILL-KOSTA BIL-ĦELIKOPTER”, u M “ELECTRONIC FLIGHT BAGS (EFBs)”.
                                                   
                                                
                                    
                        “;
                  
                        (4)
                     
                     
                        L-Anness IV huwa emendat kif ġej:
                        
                                    (a)
                                 
                                 
                                    il-punt CAT.OP.MPA.100(b)(3) huwa sostitwit b’dan li ġej:
                                    “CAT.OP.MPA.100 Użu tas-servizzi tat-traffiku tal-ajru
                                    
                                                ‘(3)
                                             
                                             
                                                operazzjonijiet lokali bil-ħelikopter,’”;
                                             
                                          
                              
                                    (b)
                                 
                                 
                                    jitħassar il-punt CAT.OP.MPA.106;
                                 
                              
                                    (c)
                                 
                                 
                                    il-punt CAT.OP.MPA.150 huwa sostitwit b’dan li ġej:
                                    “CAT.OP.MPA.150
                                    SPAZJU MĦOLLI VOJT APPOSTA”;
                                 
                              
                                    (d)
                                 
                                 
                                    jitħassar il-punt CAT.OP.MPA.151;
                                 
                              
                                    (e)
                                 
                                 
                                    il-punt CAT.OP.MPA.175(b)(7) huwa sostitwit b’dan li ġej:
                                    
                                                “(7)
                                             
                                             
                                                li, għat-titjira ppjanata, jista’ jkun hemm konformità mad-dispożizzjonijiet speċifikati fil-manwal tal-operat għall-fjuwil/għall-enerġija, iż-żejt, l-ossiġenu, l-altitudni minima sikura, il-valuri minimi operattivi tal-ajrudrom u d-disponibbiltà ta’ ajrudromi alternattivi, fejn dan ikun meħtieġ;”;
                                             
                                          
                              
                                    (f)
                                 
                                 
                                    jiddaħħal il-punt CAT.OP.MPA.177 li ġej:
                                    “CAT.OP.MPA.177 Tressiq tal-pjan tat-titjira tal-ATS
                                    
                                                (a)
                                             
                                             
                                                Jekk pjan tat-titjira tas-servizzi tat-traffiku tal-ajru (ATS) ma jkunx ippreżentat għaliex mhuwiex meħtieġ mir-regoli tal-ajru, għandha tiġi ddepożitata informazzjoni adegwata sabiex is-servizzi ta’ twissija jkunu jistgħu jiġu attivati jekk ikun hemm bżonn.
                                             
                                          
                                                (b)
                                             
                                             
                                                Meta jkun qed jaħdem minn sit minn fejn ikun impossibbli li jintbagħat pjan tat-titjira tal-ATS, il-kmandant jew l-operatur għandu jittrażmetti l-pjan tat-titjira tal-ATS mill-iktar fis possibbli wara t-tlugħ.”;
                                             
                                          
                              
                                    (g)
                                 
                                 
                                    il-punt CAT.OP.MPA.180 huwa sostitwit b’dan li ġej:
                                    “CAT.OP.MPA.180 Skema tal-fjuwil/tal-enerġija — l-ajruplani
                                    
                                                (a)
                                             
                                             
                                                L-operatur għandu jistabbilixxi, jimplimenta u jżomm sistema tal-fjuwil/tal-enerġija li:
                                                
                                                            (1)
                                                         
                                                         
                                                            tkun xierqa għat-tip(i) ta’ operazzjoni mwettqa;
                                                         
                                                      
                                                            (2)
                                                         
                                                         
                                                            tikkorrispondi għall-kapaċità tal-operatur li jappoġġa l-implimentazzjoni tagħha; u
                                                         
                                                      
                                                            (3)
                                                         
                                                         
                                                            hija jew:
                                                            
                                                                        (i)
                                                                     
                                                                     
                                                                        skema bażika tal-fjuwil/tal-enerġija, li għandha tifforma l-bażi għal skema bażika tal-fjuwil/tal-enerġija b’varjazzjonijiet u skema individwali tal-fjuwil/tal-enerġija; l-iskema bażika tal-fjuwil/tal-enerġija ġejja minn analiżi fuq skala kbira tad-data dwar is-sikurezza u operazzjonali mill-prestazzjoni u mill-esperjenza preċedenti tal-industrija, bl-applikazzjoni tal-prinċipji xjentifiċi; l-iskema bażika tal-fjuwil/tal-enerġija għandha tiżgura, f’din l-ordni, tħaddim sikur, effettiv u effiċjenti tal-inġenju tal-ajru; jew
                                                                     
                                                                  
                                                                        (ii)
                                                                     
                                                                     
                                                                        skema bażika tal-fjuwil/tal-enerġija b’varjazzjonijiet, li hija skema bażika tal-fjuwil/tal-enerġija fejn tintuża l-analiżi msemmija fil-punt (i) sabiex tiġi stabbilita varjazzjoni għall-iskema bażika tal-fjuwil/tal-enerġija li tiżgura, f’din l-ordni, tħaddim sikur, effettiv u effiċjenti tal-inġenju tal-ajru; jew
                                                                     
                                                                  
                                                                        (iii)
                                                                     
                                                                     
                                                                        skema individwali tal-fjuwil/tal-enerġija, li tirriżulta minn analiżi komparattiva tad-data dwar is-sikurezza u operazzjonali tal-operatur, bl-applikazzjoni tal-prinċipji xjentifiċi; l-analiżi tintuża sabiex tiġi stabbilita skema tal-fjuwil/tal-enerġija b’livell ogħla jew ekwivalenti ta’ sikurezza għal dak tal-iskema bażika tal-fjuwil/tal-enerġija li tiżgura, f’din l-ordni, tħaddim sikur, effettiv u effiċjenti tal-inġenju tal-ajru.
                                                                     
                                                                  
                                                      
                                          
                                                (b)
                                             
                                             
                                                L-iskemi kollha tal-fjuwil/tal-enerġija għandhom jinkludu:
                                                
                                                            (1)
                                                         
                                                         
                                                            politika dwar l-ippjanar tal-fjuwil/tal-enerġija u l-ippjanar mill-ġdid waqt it-titjira;
                                                         
                                                      
                                                            (2)
                                                         
                                                         
                                                            politika dwar l-għażla tal-ajrudrom; u
                                                         
                                                      
                                                            (3)
                                                         
                                                         
                                                            politika ta’ ġestjoni tal-fjuwil/tal-enerġija waqt it-titjira.
                                                         
                                                      
                                          
                                                (c)
                                             
                                             
                                                L-iskema tal-fjuwil/tal-enerġija u kwalunkwe bidla fiha għandhom jeħtieġu l-approvazzjoni minn qabel tal-awtorità kompetenti.
                                             
                                          
                                                (d)
                                             
                                             
                                                Meta l-operatur ikollu l-ħsieb li japplika għal skema individwali tal-fjuwil/tal-enerġija, huwa għandu:
                                                
                                                            (1)
                                                         
                                                         
                                                            jistabbilixxi prestazzjoni tas-sikurezza tal-linja bażi tal-iskema attwali tiegħu tal-fjuwil/tal-enerġija;
                                                         
                                                      
                                                            (2)
                                                         
                                                         
                                                            juri l-kapaċità tiegħu li jappoġġa l-implimentazzjoni tal-iskema individwali proposta tal-fjuwil/tal-enerġija, inkluża l-kapaċità li jeżerċita kontroll operazzjonali adegwat u li jiżgura l-iskambju tal-informazzjoni rilevanti dwar is-sikurezza bejn il-persunal ta’ kontroll operazzjonali u l-ekwipaġġ tat-titjira; u
                                                         
                                                      
                                                            (3)
                                                         
                                                         
                                                            jagħmel valutazzjoni tar-riskju għas-sikurezza li turi kif jinkiseb livell ekwivalenti ta’ sikurezza għal dak tal-iskema attwali tal-fjuwil/enerġija.”;
                                                         
                                                      
                                          
                              
                                    (h)
                                 
                                 
                                    il-punt CAT.OP.MPA.181 huwa sostitwit b’dan li ġej:
                                    “CAT.OP.MPA.181 Skema tal-fjuwil/tal-enerġija — ippjanar tal-fjuwil/tal-enerġija u politika dwar l-ippjanar mill-ġdid waqt it-titjira — l-ajruplani
                                    
                                                (a)
                                             
                                             
                                                L-operatur għandu:
                                                
                                                            (1)
                                                         
                                                         
                                                            jistabbilixxi politika dwar l-ippjanar tal-fjuwil/tal-enerġija u dwar l-ippjanar mill-ġdid waqt it-titjira bħala parti mill-iskema tal-fjuwil/tal-enerġija;
                                                         
                                                      
                                                            (2)
                                                         
                                                         
                                                            jiżgura li l-ajruplan iġorr ammont suffiċjenti ta’ fjuwil/ta’ enerġija li tista’ tintuża sabiex titlesta t-titjira ppjanata b’mod sikur u sabiex ikun hemm lok għal devjazzjonijiet mill-operazzjoni ppjanata;
                                                         
                                                      
                                                            (3)
                                                         
                                                         
                                                            jiżviluppa proċeduri għall-ippjanar tal-fjuwil/tal-enerġija u għall-politika dwar l-ippjanar mill-ġdid waqt it-titjira li għandhom ikunu inklużi fil-manwal tal-operat.
                                                         
                                                      
                                                            (4)
                                                         
                                                         
                                                            jiżgura li l-ippjanar tal-fjuwil/tal-enerġija tat-titjira jkun ibbażat fuq:
                                                            
                                                                        (i)
                                                                     
                                                                     
                                                                        id-data attwali speċifika għall-inġenju tal-ajru derivata minn sistema ta’ monitoraġġ tal-konsum tal-fjuwil/tal-enerġija jew, jekk ma tkunx disponibbli;
                                                                     
                                                                  
                                                                        (ii)
                                                                     
                                                                     
                                                                        
                                                                           data mogħtija mill-manifattur tal-ajruplan.
                                                                     
                                                                  
                                                      
                                          
                                                (b)
                                             
                                             
                                                L-operatur għandu jiżgura li l-ippjanar tat-titjiriet jinkludi l-kundizzjonijiet operattivi li fihom għandha titwettaq it-titjira; il-kundizzjonijiet operattivi għandhom jinkludu tal-anqas:
                                                
                                                            (1)
                                                         
                                                         
                                                            id-data dwar il-konsum tal-fjuwil/tal-enerġija tal-inġenju tal-ajru;
                                                         
                                                      
                                                            (2)
                                                         
                                                         
                                                            il-mases antiċipati;
                                                         
                                                      
                                                            (3)
                                                         
                                                         
                                                            il-kundizzjonijiet meteoroloġiċi antiċipati;
                                                         
                                                      
                                                            (4)
                                                         
                                                         
                                                            l-effetti tal-oġġetti ta’ manutenzjoni differita u/jew tad-devjazzjonijiet tal-konfigurazzjoni;
                                                         
                                                      
                                                            (5)
                                                         
                                                         
                                                            ir-rotot u r-runways tat-tluq u tal-wasla mistennijin; u
                                                         
                                                      
                                                            (6)
                                                         
                                                         
                                                            id-dewmien antiċipat.
                                                         
                                                      
                                          
                                                (c)
                                             
                                             
                                                L-operatur għandu jiżgura li l-kalkolu ta’ qabel it-titjira tal-fjuwil/tal-enerġija li tista’ tintuża u li hija meħtieġa għal titjira jkun jinkludi:
                                                
                                                            (1)
                                                         
                                                         
                                                            il-fjuwil/l-enerġija tat-taxiing li ma għandhomx ikunu inqas mill-ammont mistenni li jintuża qabel it-tlugħ;
                                                         
                                                      
                                                            (2)
                                                         
                                                         
                                                            il-fjuwil/l-enerġija tal-vjaġġ li għandha tkun l-ammont ta’ fjuwil/ta’ enerġija li huwa meħtieġ sabiex l-ajruplan ikun jista’ jtir mit-tlugħ, jew mill-punt tal-ippjanar mill-ġdid waqt it-titjira, sal-inżul fl-ajrudrom tad-destinazzjoni;
                                                         
                                                      
                                                            (3)
                                                         
                                                         
                                                            fjuwil/enerġija ta’ kontinġenza li għandhom ikunu l-ammont ta’ fjuwil/ta’ enerġija meħtieġ sabiex jikkumpensa għal fatturi mhux previsti;
                                                         
                                                      
                                                            (4)
                                                         
                                                         
                                                            fjuwil/enerġija alternattiva tad-destinazzjoni:
                                                            
                                                                        (i)
                                                                     
                                                                     
                                                                        meta titjira titħaddem b’mill-inqas ajrudrom alternattiv tad-destinazzjoni wieħed, dan għandu jkun l-ammont ta’ fjuwil/ta’ enerġija meħtieġ għat-titjir mill-ajrudrom tad-destinazzjoni sal-ajrudrom alternattiv tad-destinazzjoni; jew
                                                                     
                                                                  
                                                                        (ii)
                                                                     
                                                                     
                                                                        meta titjira titħaddem mingħajr ajrudrom alternattiv tad-destinazzjoni, għandu jkun l-ammont ta’ fjuwil/ta’ enerġija meħtieġ li jinżamm fl-ajrudrom tad-destinazzjoni, filwaqt li jippermetti lill-ajruplan iwettaq inżul sikur, u jippermetti devjazzjonijiet mill-operat ippjanat; bħala minimu, dan l-ammont għandu jkun fjuwil/enerġija għal 15-il minuta bil-veloċità tal-istennija biex imissu jillandja (holding speed) f’1 500 pied (450 m) ’il fuq mill-elevazzjoni tal-ajrudrom f’kundizzjonijiet standard, ikkalkolat skont il-massa stmata tal-ajruplan mal-wasla fl-ajrudrom tad-destinazzjoni;
                                                                     
                                                                  
                                                      
                                                            (5)
                                                         
                                                         
                                                            il-fjuwil/l-enerġija finali ta’ riżerva li għandha tkun l-ammont ta’ fjuwil/ta’ enerġija li jiġi kkalkolat bil-veloċità tal-istennija biex imissu jillandja (holding speed) f’1 500 pied (450 m) ’il fuq mill-elevazzjoni tal-ajrudrom f’kundizzjonijiet standard skont il-massa stmata tal-ajruplan mal-wasla fl-ajrudrom alternattiv tad-destinazzjoni, jew fl-ajrudrom tad-destinazzjoni meta ma jkun meħtieġ l-ebda ajrudrom alternattiv tad-destinazzjoni, u ma għandux ikun inqas minn:
                                                            
                                                                        (i)
                                                                     
                                                                     
                                                                        għall-ajruplani b’magni bil-pistuni, il-fjuwil/l-enerġija għal titjir għal 45 minuta; jew
                                                                     
                                                                  
                                                                        (ii)
                                                                     
                                                                     
                                                                        għall-ajruplani b’magni bit-turbina, il-fjuwil/l-enerġija għal titjir għal 30 minuta;
                                                                     
                                                                  
                                                      
                                                            (6)
                                                         
                                                         
                                                            il-fjuwil/l-enerġija addizzjonali, jekk tkun meħtieġa għat-tip ta’ operazzjoni speċifika; għandu jkun l-ammont tal-fjuwil/tal-enerġija li jippermetti li l-ajruplan jinżel f’ajrudrom alternattiv waqt ir-rotta tal-fjuwil/tal-enerġija (xenarju kritiku tal-ajrudrom ERA tal-fjuwil/tal-enerġija) fil-każ ta’ ħsara fl-inġenju tal-ajru li żżid b’mod sinifikanti l-konsum tal-fjuwil/tal-enerġija fl-aktar punt kritiku tul ir-rotta; dan il-fjuwil/din l-enerġija addizzjonali hija meħtieġa biss jekk l-ammont minimu ta’ fjuwil/ta’ enerġija li jiġi kkalkolat skont il-punti (c)(2) sa (c)(5) ma jkunx biżżejjed għal avveniment bħal dan;
                                                         
                                                      
                                                            (7)
                                                         
                                                         
                                                            fjuwil/enerġija żejda biex jitqiesu d-dewmien antiċipat jew ir-restrizzjonijiet operazzjonali speċifiċi; u
                                                         
                                                      
                                                            (8)
                                                         
                                                         
                                                            il-fjuwil/l-enerġija diskrezzjonali, jekk il-kmandant jesiġi dan.
                                                         
                                                      
                                          
                                                (d)
                                             
                                             
                                                L-operatur għandu jiżgura li l-proċeduri ta’ ppjanar mill-ġdid waqt it-titjira għall-kalkolu tal-fjuwil/tal-enerġija li tista’ tintuża u li tkun meħtieġa meta titjira tipproċedi tul rotta jew lejn ajrudrom tad-destinazzjoni li ma jkunux dawk oriġinarjament ippjanati jinkludu l-punti (c)(2) sa (c)(7).”;
                                             
                                          
                              
                                    (i)
                                 
                                 
                                    il-punt CAT.OP.MPA.182 huwa sostitwit b’dan li ġej:
                                    “CAT.OP.MPA.182 Skema tal-fjuwil/tal-enerġija — politika dwar l-għażla tal-ajrudrom — l-ajruplani
                                    
                                                (a)
                                             
                                             
                                                Fl-istadju tal-ippjanar, l-operatur għandu jiżgura li ladarba t-titjira tkun bdiet, ikun hemm ċertezza raġonevoli li jkun hemm disponibbli ajrudrom fejn jista’ jsir inżul sikur fil-ħin stmat tal-użu ta’ dak l-ajrudrom.
                                             
                                          
                                                (b)
                                             
                                             
                                                Fl-istadju tal-ippjanar, sabiex ikun jista’ jsir inżul sikur f’każ ta’ sitwazzjoni anormali jew ta’ emerġenza wara t-tlugħ, l-operatur għandu jagħżel u jispeċifika fil-pjan operattiv tat-titjira ajrudrom alternattiv għat-tlugħ jekk jew:
                                                
                                                            (1)
                                                         
                                                         
                                                            il-kundizzjonijiet meteoroloġiċi fl-ajrudrom tat-tluq ikunu anqas mill-valuri minimi stabbiliti tal-inżul fl-ajrudrom tal-operatur għal dik l-operazzjoni; jew
                                                         
                                                      
                                                            (2)
                                                         
                                                         
                                                            ikun impossibbli li jsir ritorn lejn l-ajrudrom tat-tluq għal raġunijiet oħra.
                                                         
                                                      
                                          
                                                (c)
                                             
                                             
                                                L-ajrudrom alternattiv għat-tlugħ għandu jkun jinsab f’distanza mill-ajrudrom tat-tluq li timminimizza r-riskju ta’ esponiment għal sitwazzjonijiet anormali jew ta’ emerġenza potenzjali. Meta jagħżel l-ajrudrom alternattiv għat-tlugħ, l-operatur għandu jqis tal-inqas dawn li ġejjin:
                                                
                                                            (1)
                                                         
                                                         
                                                            il-kundizzjonijiet meteoroloġiċi attwali u mbassra;
                                                         
                                                      
                                                            (2)
                                                         
                                                         
                                                            id-disponibbiltà u l-kwalità tal-infrastruttura tal-ajrudrom;
                                                         
                                                      
                                                            (3)
                                                         
                                                         
                                                            il-kapaċitajiet tan-navigazzjoni u tal-inżul tal-inġenju tal-ajru f’kundizzjonijiet anormali jew ta’ emerġenza, filwaqt li jqis ir-ridondanza tas-sistemi kritiċi; u
                                                         
                                                      
                                                            (4)
                                                         
                                                         
                                                            l-approvazzjonijiet miżmuma (eż. operazzjonijiet fuq distanza estiża li jsiru b’ajruplani b’żewġ magni (ETOPS), operazzjoni b’viżibilità baxxa (LVO), eċċ.).
                                                         
                                                      
                                          
                                                (d)
                                             
                                             
                                                Fl-istadju tal-ippjanar, għal kull titjira li ssir skont ir-regoli tat-titjir bl-istrumenti (IFR), l-operatur għandu jagħżel u jispeċifika fil-pjanijiet tat-titjira operazzjonali u tas-servizzi tat-traffiku tal-ajru (ATS) ajrudrom wieħed jew aktar sabiex ikunu disponibbli żewġ għażliet ta’ nżul sikur matul operazzjoni normali meta:
                                                
                                                            (1)
                                                         
                                                         
                                                            jasal fl-ajrudrom tad-destinazzjoni; jew
                                                         
                                                      
                                                            (2)
                                                         
                                                         
                                                            jilħaq il-punt ta’ ebda ritorn, għal kwalunkwe ajrudrom ERA tal-fjuwil/tal-enerġija disponibbli matul operazzjonijiet iżolati tal-ajrudrom; titjira lejn ajrudrom iżolat ma għandhiex titkompla lil hinn mill-punt ta’ ebda ritorn sakemm valutazzjoni attwali tal-kundizzjonijiet meteoroloġiċi, tat-traffiku, u ta’ kundizzjonijiet operazzjonali oħra ma tindikax li jista’ jsir inżul sikur fl-ajrudrom tad-destinazzjoni fil-ħin stmat tal-użu.
                                                            L-operatur għandu jikseb approvazzjoni minn qabel mill-awtorità kompetenti għall-użu ta’ ajrudrom iżolat bħala ajrudrom tad-destinazzjoni.
                                                         
                                                      
                                          
                                                (e)
                                             
                                             
                                                L-operatur għandu jipprovdi marġini xierqa ta’ sikurezza għall-ippjanar tat-titjira sabiex iqis deterjorament possibbli tal-kundizzjonijiet meteoroloġiċi mbassra disponibbli fil-ħin stmat tal-inżul.
                                             
                                          
                                                (f)
                                             
                                             
                                                Għal kull titjira IFR, l-operatur għandu jiżgura li jkun hemm biżżejjed mezzi disponibbli biex jinnaviga u jinżel fl-ajrudrom tad-destinazzjoni jew fi kwalunkwe ajrudrom alternattiv tad-destinazzjoni fil-każ ta’ telf ta’ kapaċità għall-operazzjonijiet maħsubin tal-avviċinament jew tal-inżul.”.
                                             
                                          
                              
                                    (j)
                                 
                                 
                                    il-punt CAT.OP.MPA.185 huwa sostitwit b’dan li ġej:
                                    “CAT.OP.MPA.185 Skema tal-fjuwil/enerġija — politika dwar il-ġestjoni tal-fjuwil/tal-enerġija matul it-titjira — l-ajruplani
                                    
                                                (a)
                                             
                                             
                                                L-operatur għandu jistabbilixxi proċeduri għall-ġestjoni tal-fjuwil/tal-enerġija waqt it-titjira li jiżguraw:
                                                
                                                            (1)
                                                         
                                                         
                                                            validazzjoni kontinwa tas-suppożizzjonijiet li saru matul l-istadju tal-ippjanar (ippjanar mill-ġdid ta’ qabel it-titjira jew waqt it-titjira, jew it-tnejn);
                                                         
                                                      
                                                            (2)
                                                         
                                                         
                                                            l-analiżi mill-ġdid u l-aġġustament, jekk neċessarji;
                                                         
                                                      
                                                            (3)
                                                         
                                                         
                                                            li l-ammont ta’ fjuwil/ta’ enerġija li jistgħu jintużaw li jifdal abbord ikun protett u mhux inqas mill-fjuwil/mill-enerġija meħtieġa sabiex isir proċediment lejn ajrudrom fejn jista’ jsir inżul sikur; u
                                                         
                                                      
                                                            (4)
                                                         
                                                         
                                                            għandha tiġi rreġistrata d-data rilevanti dwar il-fjuwil/l-enerġija għall-finijiet tal-punti (1), (2), u (3).
                                                         
                                                      
                                          
                                                (b)
                                             
                                             
                                                L-operatur għandu jkollu fis-seħħ proċeduri li jirrikjedu lill-kmandant jikseb informazzjoni dwar id-dewmien minn sors affidabbli meta ċirkostanzi mhux previsti jkunu jistgħu jirriżultaw fl-inżul fl-ajrudrom tad-destinazzjoni b’inqas mill-fjuwil/mill-enerġija ta’ riżerva finali flimkien ma’ kwalunkwe:
                                                
                                                            (1)
                                                         
                                                         
                                                            fjuwil/enerġija biex isir proċediment lejn ajrudrom alternattiv, jekk ikun meħtieġ; jew
                                                         
                                                      
                                                            (2)
                                                         
                                                         
                                                            fjuwil/enerġija meħtieġa biex isir proċediment lejn ajrudrom iżolat.
                                                         
                                                      
                                          
                                                (c)
                                             
                                             
                                                Il-kmandant għandu jagħti pariri lill-kontroll tat-traffiku tal-ajru (ATC) dwar stat “fjuwil/enerġija minima” billi jiddikjara “FJUWIL MINIMU” meta l-kmandant ikun:
                                                
                                                            (1)
                                                         
                                                         
                                                            ħa impenn li jinżel f’ajrudrom speċifiku; u
                                                         
                                                      
                                                            (2)
                                                         
                                                         
                                                            ikkalkola li kwalunkwe bidla fl-awtorizzazzjoni eżistenti għal dak l-ajrudrom tista’ tirriżulta fi nżul b’inqas mill-fjuwil/mill-enerġija ta’ riżerva finali ppjanata.
                                                         
                                                      
                                          
                                                (d)
                                             
                                             
                                                Il-kmandant għandu jiddikjara sitwazzjoni ta’ “emerġenza tal-fjuwil/tal-enerġija” billi jibgħat “MAYDAY MAYDAY MAYDAY FUEL” meta l-fjuwil/l-enerġija li tista’ tintuża li tiġi kkalkolata bħala disponibbli mal-inżul fl-eqreb ajrudrom fejn ikun jista’ jsir inżul sikur tkun inqas mill-fjuwil/mill-enerġija ta’ riżerva finali ppjanata.”;
                                             
                                          
                              
                                    (k)
                                 
                                 
                                    jitħassar il-punt CAT.OP.MPA.186;
                                 
                              
                                    (l)
                                 
                                 
                                    il-punt CAT.OP.MPA.190 huwa sostitwit b’dan li ġej:
                                    “CAT.OP.MPA.190 Skema tal-fjuwil/tal-enerġija — il-ħelikopters
                                    
                                                (a)
                                             
                                             
                                                L-operatur għandu jistabbilixxi, jimplimenta u jżomm sistema tal-fjuwil/tal-enerġija li tinkludi:
                                                
                                                            (1)
                                                         
                                                         
                                                            politika dwar l-ippjanar tal-fjuwil/tal-enerġija u l-ippjanar mill-ġdid waqt it-titjira; u
                                                         
                                                      
                                                            (2)
                                                         
                                                         
                                                            politika ta’ ġestjoni tal-fjuwil/tal-enerġija waqt it-titjira.
                                                         
                                                      
                                          
                                                (b)
                                             
                                             
                                                L-iskema tal-fjuwil/tal-enerġija għandha:
                                                
                                                            (1)
                                                         
                                                         
                                                            tkun xierqa għat-tip(i) ta’ operazzjoni mwettqa; u
                                                         
                                                      
                                                            (2)
                                                         
                                                         
                                                            tikkorrispondi għall-kapaċità tal-operatur li jappoġġa l-implimentazzjoni tagħha.
                                                         
                                                      
                                          
                                                (c)
                                             
                                             
                                                L-iskema tal-fjuwil/tal-enerġija u kwalunkwe bidla fiha għandhom jeħtieġu l-approvazzjoni minn qabel tal-awtorità kompetenti.”;
                                             
                                          
                              
                                    (m)
                                 
                                 
                                    jiddaħħlu l-punti CAT.OP.MPA.191 u CAT.OP.MPA.192 li ġejjin:
                                    “CAT.OP.MPA.191 Skema tal-fjuwil/tal-enerġija — Ippjanar tal-fjuwil/tal-enerġija u politika dwar l-ippjanar mill-ġdid waqt it-titjira — il-ħelikopters
                                    
                                                (a)
                                             
                                             
                                                Bħala parti mill-iskema tal-fjuwil/tal-enerġija, l-operatur għandu jistabbilixxi politika dwar l-ippjanar tal-fjuwil/tal-enerġija u dwar l-ippjanar mill-ġdid waqt it-titjira tal-fjuwil/tal-enerġija sabiex jiżgura li l-inġenju tal-ajru jġorr ammont suffiċjenti ta’ fjuwil/ta’ enerġija li tista’ tintuża biex ilesti t-titjira ppjanata b’mod sikur u biex jagħti lok għal devjazzjonijiet mill-operazzjoni ppjanata.
                                             
                                          
                                                (b)
                                             
                                             
                                                L-operatur għandu jiżgura li l-ippjanar tal-fjuwil/tal-enerġija tat-titjiriet ikun ibbażat, mill-inqas, fuq l-elementi li ġejjin:
                                                
                                                            (1)
                                                         
                                                         
                                                            il-proċeduri inklużi fil-manwal tal-operat kif ukoll:
                                                            
                                                                        (i)
                                                                     
                                                                     
                                                                        id-data attwali speċifika għall-inġenju tal-ajru li tkun ġejja minn sistema għall-monitoraġġ tal-konsum tal-fjuwil/tal-enerġija; jew
                                                                     
                                                                  
                                                                        (ii)
                                                                     
                                                                     
                                                                        id-data mogħtija mill-manifattur tal-inġenju tal-ajru; u
                                                                     
                                                                  
                                                      
                                                            (2)
                                                         
                                                         
                                                            il-kundizzjonijiet operattivi li fihom għandha titwettaq it-titjira, li jinkludu:
                                                            
                                                                        (i)
                                                                     
                                                                     
                                                                        id-data dwar il-konsum tal-fjuwil/tal-enerġija tal-inġenju tal-ajru;
                                                                     
                                                                  
                                                                        (ii)
                                                                     
                                                                     
                                                                        il-mases antiċipati;
                                                                     
                                                                  
                                                                        (iii)
                                                                     
                                                                     
                                                                        il-kundizzjonijiet meteoroloġiċi antiċipati;
                                                                     
                                                                  
                                                                        (iv)
                                                                     
                                                                     
                                                                        l-effetti tal-oġġetti ta’ manutenzjoni differita jew tad-devjazzjonijiet tal-konfigurazzjoni, jew it-tnejn; u
                                                                     
                                                                  
                                                                        (v)
                                                                     
                                                                     
                                                                        il-proċeduri u r-restrizzjonijiet introdotti mill-fornituri tas-servizz ta’ navigazzjoni bl-ajru.
                                                                     
                                                                  
                                                      
                                          
                                                (c)
                                             
                                             
                                                L-operatur għandu jiżgura li l-kalkolu ta’ qabel it-titjira tal-fjuwil/tal-enerġija li tista’ tintuża u li hija meħtieġa għal titjira jkun jinkludi:
                                                
                                                            (1)
                                                         
                                                         
                                                            il-fjuwil/l-enerġija tat-taxiing, li ma għandhomx ikunu inqas mill-ammont mistenni li jintuża qabel it-tlugħ;
                                                         
                                                      
                                                            (2)
                                                         
                                                         
                                                            il-fjuwil/l-enerġija tal-vjaġġ;
                                                         
                                                      
                                                            (3)
                                                         
                                                         
                                                            il-fjuwil/l-enerġija ta’ kontinġenza;
                                                         
                                                      
                                                            (4)
                                                         
                                                         
                                                            il-fjuwil/l-enerġija alternattiva tad-destinazzjoni jekk ikun meћtieġ ajrudrom alternattiv tad-destinazzjoni;
                                                         
                                                      
                                                            (5)
                                                         
                                                         
                                                            il-fjuwil/l-enerġija ta’ riżerva finali, li ma għandhiex tkun inqas minn:
                                                            
                                                                        (i)
                                                                     
                                                                     
                                                                        jekk it-titjir isir skont ir-regoli tat-titjir viżwali (VFR) u n-navigazzjoni ssir matul il-jum b’referenza għal għeliem viżwali, il-fjuwil/l-enerġija għal 20 minuta bil-veloċità ta’ awtonomija massima (best-range speed); jew
                                                                     
                                                                  
                                                                        (ii)
                                                                     
                                                                     
                                                                        jekk it-titjir isir skont il-VFR u n-navigazzjoni ssir b’mezzi oħra għajr b’referenza għal għeliem viżwali jew billejl, il-fjuwil/l-enerġija għal 30 minuta bil-veloċità ta’ awtonomija massima; jew
                                                                     
                                                                  
                                                                        (iii)
                                                                     
                                                                     
                                                                        jekk it-titjir isir skont ir-regoli tat-titjir bl-istrumenti (IFR), il-fjuwil/l-enerġija għal 30 minuta bil-veloċità tal-istennija biex imissu jillandja (holding speed) f’1 500 pied (450 m) ’il fuq mill-elevazzjoni tal-ajrudrom f’kundizzjonijiet standard, ikkalkolati skont il-massa stmata tal-ħelikopter mal-wasla fl-ajrudrom alternattiv tad-destinazzjoni jew fl-ajrudrom tad-destinazzjoni meta ma jkun meħtieġ l-ebda ajrudrom alternattiv tad-destinazzjoni;
                                                                     
                                                                  
                                                      
                                                            (6)
                                                         
                                                         
                                                            fjuwil/enerġija żejda biex jitqiesu d-dewmien antiċipat jew ir-restrizzjonijiet operazzjonali speċifiċi; u
                                                         
                                                      
                                                            (7)
                                                         
                                                         
                                                            il-fjuwil/l-enerġija diskrezzjonali, jekk il-kmandant jesiġi dan.
                                                         
                                                      
                                          
                                                (d)
                                             
                                             
                                                L-operatur għandu jiżgura li jekk titjira jkollha tipproċedi tul rotta jew lejn ajrudrom tad-destinazzjoni għajr dawk ippjanati oriġinarjament, il-proċeduri ta’ ppjanar mill-ġdid waqt it-titjira għall-kalkolu tal-fjuwil/tal-enerġija li tista’ tintuża meħtieġa jinkludu:
                                                
                                                            (1)
                                                         
                                                         
                                                            il-fjuwil/l-enerġija tal-vjaġġ għall-bqija tat-titjira;
                                                         
                                                      
                                                            (2)
                                                         
                                                         
                                                            il-fjuwil/l-enerġija ta’ riżerva li tikkonsisti f’dawn:
                                                            
                                                                        (i)
                                                                     
                                                                     
                                                                        il-fjuwil/l-enerġija ta’ kontinġenza;
                                                                     
                                                                  
                                                                        (ii)
                                                                     
                                                                     
                                                                        il-fjuwil/l-enerġija alternattiva jekk ikun meћtieġ ajrudrom alternattiv tad-destinazzjoni;
                                                                     
                                                                  
                                                                        (iii)
                                                                     
                                                                     
                                                                        il-fjuwil/l-enerġija tar-riżerva finali; u
                                                                     
                                                                  
                                                                        (iv)
                                                                     
                                                                     
                                                                        il-fjuwil/l-enerġija addizzjonali, jekk tkun meћtieġa għat-tip ta’ operazzjoni speċifika;
                                                                     
                                                                  
                                                      
                                                            (3)
                                                         
                                                         
                                                            fjuwil/enerġija żejda biex jitqiesu d-dewmien antiċipat jew ir-restrizzjonijiet operazzjonali speċifiċi; u
                                                         
                                                      
                                                            (4)
                                                         
                                                         
                                                            il-fjuwil/l-enerġija diskrezzjonali, jekk il-kmandant jesiġi dan.
                                                         
                                                      
                                          
                                                (e)
                                             
                                             
                                                Bħala alternattiva għall-punti (b) sa (d), għal ħelikopters li għandhom massa massima ċċertifikata waqt it-tlugħ (MCTOM) ta’ 3 175 kg jew inqas, li jtiru matul il-jum u fuq rotot innavigati b’referenza għal għeliem viżwali, jew għal operazzjonijiet lokali tal-ħelikopters (LHO), il-politika dwar il-fjuwil/l-enerġija għandha tiżgura li mat-tlestija tat-titjira, jew tas-serje ta’ titjiriet, il-fjuwil/l-enerġija ta’ riżerva finali hija biżżejjed għal:
                                                
                                                            (1)
                                                         
                                                         
                                                            30 minuta ta’ titjir b’veloċità ta’ awtonomija massima; jew
                                                         
                                                      
                                                            (2)
                                                         
                                                         
                                                            20 minuta ta’ titjir b’veloċità ta’ awtonomija massima, jekk l-operazzjoni ssir f’żona li tipprovdi siti tal-operat kontinwi u adattati”.
                                                         
                                                      
                                          CAT.OP.MPA.192 Għażla tal-ajrudromi u tas-siti tal-operat — il-ħelikopters
                                    
                                                (a)
                                             
                                             
                                                Għal titjiriet f’kundizzjonijiet meteoroloġiċi tal-istrument (IMC), l-operatur għandu jagħżel ajrudrom alternattiv għat-tlugħ li jkun jinsab sa massimu ta’ siegħa titjir ’il bogħod b’titjir f’veloċità regolari normali jekk ma jkunx possibbli li dan jirritorna lejn is-sit tat-tluq għal raġunijiet meteoroloġiċi.
                                             
                                          
                                                (b)
                                             
                                             
                                                Fl-istadju tal-ippjanar, għal kull titjira li ssir skont ir-regoli tat-titjir bl-istrumenti (IFR), l-operatur għandu jagħżel u jispeċifika fil-pjanijiet tat-titjira operazzjonali u tas-servizzi tat-traffiku tal-ajru (ATS) ajrudrom jew sit tal-operat wieħed jew aktar sabiex ikunu disponibbli żewġ għażliet ta’ nżul sikur matul operazzjoni normali, ħlief kif previst fil-punt SPA.HOFO.120(b).
                                             
                                          
                                                (c)
                                             
                                             
                                                L-operatur għandu japplika marġini xierqa ta’ sikurezza għall-ippjanar tat-titjira sabiex iqis deterjorament possibbli tal-kundizzjonijiet meteoroloġiċi mbassra disponibbli fil-ħin stmat tal-inżul.
                                             
                                          
                                                (d)
                                             
                                             
                                                Għal kull titjira IFR, l-operatur għandu jiżgura li jkun hemm biżżejjed mezzi disponibbli biex jinnaviga u jinżel fl-ajrudrom tad-destinazzjoni jew fi kwalunkwe ajrudrom alternattiv tad-destinazzjoni fil-każ ta’ telf ta’ kapaċità għall-operazzjonijiet maħsubin tal-avviċinament jew tal-inżul.”;
                                             
                                          
                              
                                    (n)
                                 
                                 
                                    il-punt CAT.OP.MPA.195 huwa sostitwit b’dan li ġej:
                                    “CAT.OP.MPA.195 Skema tal-fjuwil/enerġija — politika dwar il-ġestjoni tal-fjuwil/tal-enerġija matul it-titjira — il-ħelikopters
                                    
                                                (a)
                                             
                                             
                                                L-operatur għandu jistabbilixxi proċeduri biex jiżgura li waqt it-titjira jitwettqu kontrolli tal-ammont tal-fjuwil/tal-enerġija u tal-ġestjoni tal-fjuwil/tal-enerġija.
                                             
                                          
                                                (b)
                                             
                                             
                                                Il-kmandant għandu jimmonitorja l-ammont ta’ fjuwil/ta’ enerġija li jistgħu jintużaw li jifdal abbord sabiex jiżgura li jkun protett u mhux inqas mill-fjuwil/mill-enerġija meħtieġa sabiex isir proċediment lejn ajrudrom jew sit tal-operat fejn jista’ jsir inżul sikur.
                                             
                                          
                                                (c)
                                             
                                             
                                                Il-kmandant għandu jagħti pariri lill-kontroll tat-traffiku tal-ajru (ATC) dwar stat “fjuwil/enerġija minima” billi jiddikjara “FJUWIL MINIMU” meta l-kmandant ikun:
                                                
                                                            (1)
                                                         
                                                         
                                                            ħa impenn li jinżel f’ajrudrom jew f’sit tal-operat; u
                                                         
                                                      
                                                            (2)
                                                         
                                                         
                                                            ikkalkola li kwalunkwe bidla fl-awtorizzazzjoni eżistenti għal dak l-ajrudrom jew għal dak is-sit tal-operat, jew dewmien ieħor fit-traffiku tal-ajru, jista’ jirriżulta fi nżul b’inqas mill-fjuwil/mill-enerġija ta’ riżerva finali ppjanata.
                                                         
                                                      
                                          
                                                (d)
                                             
                                             
                                                Il-kmandant għandu jiddikjara sitwazzjoni ta’ “emerġenza tal-fjuwil/tal-enerġija” billi jibgħat “MAYDAY MAYDAY MAYDAY FUEL” meta l-fjuwil/l-enerġija stmata li tista’ tintuża bħala disponibbli mal-inżul fl-eqreb ajrudrom jew sit tal-operat fejn ikun jista’ jsir inżul sikur tkun inqas mill-fjuwil/mill-enerġija ta’ riżerva finali ppjanata.”;
                                             
                                          
                              
                                    (o)
                                 
                                 
                                    huwa sostitwit il-punt CAT.OP.MPA.200 li ġej:
                                    “CAT.OP.MPA.200 Mili jew tneħħija speċjali tal-fjuwil tal-inġenju tal-ajru
                                    
                                                (a)
                                             
                                             
                                                Mili jew tneħħija speċjali tal-fjuwil għandhom jitwettqu biss jekk l-operatur:
                                                
                                                            (1)
                                                         
                                                         
                                                            ikun wettaq valutazzjoni tar-riskju;
                                                         
                                                      
                                                            (2)
                                                         
                                                         
                                                            ikun żviluppa proċeduri; u
                                                         
                                                      
                                                            (3)
                                                         
                                                         
                                                            ikun stabbilixxa programm ta’ taħriġ għall-persunal tiegħu involut f’tali operazzjonijiet.
                                                         
                                                      
                                          
                                                (b)
                                             
                                             
                                                Mili jew tneħħija speċjali tal-fjuwil tapplika għal:
                                                
                                                            (1)
                                                         
                                                         
                                                            mili tal-fjuwil bil-magna jew bir-rotors iduru;
                                                         
                                                      
                                                            (2)
                                                         
                                                         
                                                            mili tal-fjuwil/tneħħija tal-fjuwil waqt li l-passiġġieri jkunu qed jitilgħu abbord, meta dawn ikunu abbord jew meta jkunu qed jiżbarkaw; u
                                                         
                                                      
                                                            (3)
                                                         
                                                         
                                                            mili tal-fjuwil/tneħħija tal-fjuwil fil-każ tal-fjuwil tat-tip “wide-cut”.
                                                         
                                                      
                                          
                                                (c)
                                             
                                             
                                                Għall-ajruplani, kwalunkwe proċedura speċjali ta’ mili jew ta’ tneħħija tal-fjuwil u kwalunkwe bidla fihom għandha teħtieġ approvazzjoni minn qabel mill-awtorità kompetenti.
                                             
                                          
                                                (d)
                                             
                                             
                                                Għall-ħelikopters, il-proċeduri ta’ mili tal-fjuwil bir-rotors iduru u kwalunkwe bidla fihom għandhom jeħtieġu approvazzjoni minn qabel mill-awtorità kompetenti.”;
                                             
                                          
                              
                                    (p)
                                 
                                 
                                    il-punt CAT.OP.MPA.245(a)(1) huwa sostitwit b’dan li ġej:
                                    
                                                “(1)
                                             
                                             
                                                jibda t-titjira; jew”;
                                             
                                          
                              
                                    (q)
                                 
                                 
                                    il-punt CAT.OP.MPA.246(a) huwa sostitwit b’dan li ġej:
                                    
                                                “(a)
                                             
                                             
                                                lil hinn mill-punt tad-deċiżjoni meta jkun qed juża l-proċedura tal-fjuwil/tal-enerġija imnaqqas ta’ kontinġenza; jew”;
                                             
                                          
                              
                                    (r)
                                 
                                 
                                    il-punt CAT.OP.MPA.260 huwa sostitwit b’dan li ġej:
                                    “CAT.OP.MPA.260 Provvista tal-fjuwil/tal-enerġija u taż-żejt
                                    Il-kmandant għandu jagħti bidu għal titjira jew, fil-każ ta’ ppjanar mill-ġdid waqt it-titjira, ikompli bit-titjira, biss meta jkun issodisfat li l-inġenju tal-ajru jkollu mill-inqas l-ammont ippjanat ta’ fjuwil/enerġija u żejt li jista’ jintuża biex it-titjira tkun tista’ titwettaq b’mod sikur, filwaqt li jitqiesu l-kundizzjonijiet operattivi mistennija.”;
                                 
                              
                                    (s)
                                 
                                 
                                    il-punt CAT.OP.MPA.280 “Ġestjoni tal-fjuwil waqt it-titjira — l-ajruplani” huwa sostitwit b’dan li ġej:
                                    “CAT.OP.MPA.280
                                    
                                       [SPAZJU MĦOLLI VOJT APPOSTA].”;
                                 
                              
                                    (t)
                                 
                                 
                                    jitħassar il-Punt CAT.OP.MPA.281;
                                 
                              
                                    (u)
                                 
                                 
                                    il-punt CAT.POL.A.220(f) huwa sostitwit b’dan li ġej:
                                    
                                                “(f)
                                             
                                             
                                                Il-massa mistennija tal-ajruplan fil-punt li fih wieħed jassumi li ż-żewġ magni jkunu waqfu m’għandhiex tkun inqas minn dik li tinkludi biżżejjed fjuwil/enerġija biex l-ajruplan ikompli sejjer lejn ajrudrom fejn wieħed jassumi li jkun se jsir l-inżul, u biex dan jasal hemm f’altitudni ta’ mill-inqas 1 500 pied (450 m) direttament fuq iż-żona tal-inżul u biex, minn dak il-punt ’il quddiem, itir fl-istess livell għal 15-il minuta b’potenza jew thrust ta’ cruising, kif xieraq.”;
                                             
                                          
                              
                                    (v)
                                 
                                 
                                    il-punt CAT.POL.A.420(d) huwa sostitwit b’dan li ġej:
                                    
                                                “(d)
                                             
                                             
                                                Il-massa mistennija tal-ajruplan fil-punt li fih wieħed jassumi li ż-żewġ magni jkunu waqfu m’għandhiex tkun inqas minn dik li tinkludi biżżejjed fjuwil/enerġija biex l-ajruplan ikompli sejjer lejn ajrudrom fejn wieħed jassumi li jkun se jsir l-inżul, u biex dan jasal hemm f’altitudni ta’ mill-inqas 1 500 pied (450 m) direttament fuq iż-żona tal-inżul u biex, minn dak il-punt ’il quddiem, itir fl-istess livell għal 15-il minuta b’potenza jew thrust ta’ cruising, kif xieraq.”;
                                             
                                          
                              
                                    (w)
                                 
                                 
                                    il-punt CAT.IDE.A.195(e) huwa sostitwit b’dan li ġej:
                                    
                                                “(e)
                                             
                                             
                                                Ir-rekwiżiti applikabbli għal-loġika tal-bidu u tal-waqfien tar-reġistratur tal-link tad-data huma l-istess bħar-rekwiżiti applikabbli għal-loġika tal-bidu u tal-waqfien tar-reġistratur tal-vuċi fil-kabina tal-pilota (CVR) li jinsabu fil-punt CAT.IDE.A.185.”;
                                             
                                          
                              
                  
                        (5)
                     
                     
                        L-Anness V huwa emendat kif ġej:
                        
                                    (a)
                                 
                                 
                                    il-punt SPA.HEMS.150 huwa sostitwit b’dan li ġej:
                                    “SPA.HEMS.150 Provvista tal-fjuwil/tal-enerġija — mitigazzjoni
                                    Bħala alternattiva għall-punti CAT.OP.MPA.191(b), (c), u (d), meta l-missjoni tas-servizzi mediċi ta’ emerġenza bil-ħelikopter (HEMS) titwettaq skont ir-regoli tat-titjir viżwali (VFR) f’żona ġeografika lokali u ddefinita, il-politika dwar il-fjuwil/l-enerġija għandha tiżgura li mat-tlestija tal-missjoni, il-fjuwil/l-enerġija finali ta’ riżerva tkun biżżejjed għal:
                                    
                                                (a)
                                             
                                             
                                                30 minuta ta’ titjir b’veloċità ta’ awtonomija massima (best-range); jew
                                             
                                          
                                                (b)
                                             
                                             
                                                20 minuta ta’ titjir b’veloċità ta’ awtonomija massima matul il-jum, meta l-operazzjoni ssir f’żona li tipprovdi siti tal-operat kontinwi u adattati.”;
                                             
                                          
                              
                                    (b)
                                 
                                 
                                    il-punt SPA.HEMS.155 huwa sostitwit b’dan li ġej:
                                    “SPA.HEMS.155 Mili tal-fjuwil bil-passiġġieri abbord
                                    Għandha tiġi pprovduta proċedura ta’ mili tal-fjuwil bir-rotors weqfin jew bir-rotors iduru f’konformità mal-punt CAT.OP.MPA.200 “Mili jew tneħħija speċjali tal-fjuwil tal-inġenju tal-ajru.”;
                                 
                              
                                    (c)
                                 
                                 
                                    il-punt SPA.HOFO.120(a) huwa sostitwit b’dan li ġej:
                                    
                                                “(a)
                                             
                                             
                                                
                                                   Ajrudrom alternattiv tad-destinazzjoni fuq l-art. Permezz ta’ deroga mill-punti CAT.OP.MPA.192, NCC.OP.152, u SPO.OP.151, il-bdot fil-kmand/il-kmandant m’għandux għalfejn jispeċifika ajrudrom tad-destinazzjoni alternattiv fil-pjan operattiv tat-titjira meta jkun qed iwettaq titjiriet minn post lil hinn mill-kosta għal ajrudrom fuq l-art jekk:
                                                
                                                            (1)
                                                         
                                                         
                                                            l-ajrudrom ta’ destinazzjoni huwa ddefinit bħala ajrudrom ta’ mal-kosta, jew
                                                         
                                                      
                                                            (2)
                                                         
                                                         
                                                            jiġu sodisfatti l-kriterji li ġejjin:
                                                            
                                                                        (i)
                                                                     
                                                                     
                                                                        l-ajrudrom tad-destinazzjoni għandu proċeduri tal-avviċinament bl-istrument ippubblikati;
                                                                     
                                                                  
                                                                        (ii)
                                                                     
                                                                     
                                                                        il-ħin tat-titjira jkun ta’ anqas minn 3 sigħat; u
                                                                     
                                                                  
                                                                        (iii)
                                                                     
                                                                     
                                                                        it-tbassir tat-temp ippubblikat li jkun validu minn siegħa qabel, u siegħa wara l-ħin tal-inżul mistenni jispeċifika li:
                                                                        
                                                                                    (A)
                                                                                 
                                                                                 
                                                                                    il-bażi tas-sħab tkun ta’ mill-inqas 700 pied ’il fuq mir-rati minimi assoċjati mal-avviċinament bl-istrumenti, jew 1 000 pied ’il fuq mill-ajrudrom tad-destinazzjoni, skont liema minnhom ikun l-ogħla; u
                                                                                 
                                                                              
                                                                                    (B)
                                                                                 
                                                                                 
                                                                                    il-viżibbiltà tkun ta’ mill-anqas 2 500 metru.”;
                                                                                 
                                                                              
                                                                  
                                                      
                                          
                              
                                    (d)
                                 
                                 
                                    il-punt SPA.SET-IMC.110(l) huwa sostitwit b’dan li ġej:
                                    
                                                “(l)
                                             
                                             
                                                apparat ta’ kontroll tal-qawwa tal-magna tal-emerġenza li jippermetti l-operar kontinwu tal-magna f’medda tal-potenza suffiċjenti biex tkun tista’ ssir it-titjira f’każ ta’ kwalunkwe ħsara probabbli, b’mod raġonevoli, tal-unità ta’ kontroll tal-fjuwil/tal-enerġija.”
                                             
                                          
                              
                  
                        (6)
                     
                     
                        L-Anness VI huwa emendat kif ġej:
                        
                                    (a)
                                 
                                 
                                    il-punt NCC.OP.105 huwa sostitwit b’dan li ġej:
                                    “NCC.OP.105 Speċifikazzjoni ta’ ajrudromi iżolati — l-ajruplani
                                    Għall-għażla ta’ ajrudromi alternattivi u l-politika dwar l-ippjanar u l-ippjanar mill-ġdid waqt it-titjira tal-fjuwil/tal-enerġija, il-operatur ma għandux jikkunsidra ajrudrom bħala ajrudrom iżolat sakemm il-ħin tat-titjira lejn l-ajrudrom alternattiv tad-destinazzjoni li jista’ jintlaħaq fil-kundizzjonijiet tat-temp attwali ma jkunx aktar minn:
                                    
                                                (a)
                                             
                                             
                                                għall-ajruplani b’magni bil-pistuni, 60 minuta; jew
                                             
                                          
                                                (b)
                                             
                                             
                                                għall-ajruplani b’magni bit-turbina, 90 minuta.”;
                                             
                                          
                              
                                    (b)
                                 
                                 
                                    il-punti NCC.OP.130 u NCC.OP.131 huma sostitwiti b’dan li ġej:
                                    “NCC.OP.130 Skema tal-fjuwil/tal-enerġija — l-ajruplani u l-ħelikopters
                                    
                                                (a)
                                             
                                             
                                                L-operatur għandu jistabbilixxi, jimplimenta u jżomm sistema tal-fjuwil/tal-enerġija li tinkludi:
                                                
                                                            (1)
                                                         
                                                         
                                                            politika dwar l-ippjanar tal-fjuwil/tal-enerġija u l-ippjanar mill-ġdid waqt it-titjira; u
                                                         
                                                      
                                                            (2)
                                                         
                                                         
                                                            politika ta’ ġestjoni tal-fjuwil/tal-enerġija waqt it-titjira.
                                                         
                                                      
                                          
                                                (b)
                                             
                                             
                                                L-iskema tal-fjuwil/tal-enerġija għandha:
                                                
                                                            (1)
                                                         
                                                         
                                                            tkun xierqa għat-tip(i) ta’ operazzjoni mwettqa; u
                                                         
                                                      
                                                            (2)
                                                         
                                                         
                                                            tikkorrispondi għall-kapaċità tal-operatur li jappoġġa l-implimentazzjoni tagħha.
                                                         
                                                      
                                          NCC.OP.131 Skema tal-fjuwil/tal-enerġija — ippjanar tal-fjuwil/tal-enerġija u politika dwar l-ippjanar mill-ġdid waqt it-titjira — l-ajruplani u l-ħelikopters
                                    
                                                (a)
                                             
                                             
                                                Bħala parti mill-iskema tal-fjuwil/tal-enerġija, l-operatur għandu jistabbilixxi politika dwar l-ippjanar tal-fjuwil/tal-enerġija u dwar l-ippjanar mill-ġdid waqt it-titjira tal-fjuwil/tal-enerġija sabiex jiżgura li l-inġenju tal-ajru jġorr ammont suffiċjenti ta’ fjuwil/ta’ enerġija li tista’ tintuża biex ilesti t-titjira ppjanata b’mod sikur u biex jagħti lok għal devjazzjonijiet mill-operazzjoni ppjanata.
                                             
                                          
                                                (b)
                                             
                                             
                                                L-operatur għandu jiżgura li l-ippjanar tal-fjuwil/tal-enerġija tat-titjiriet ikun ibbażat, mill-inqas, fuq l-elementi li ġejjin:
                                                
                                                            (1)
                                                         
                                                         
                                                            il-proċeduri inklużi fil-manwal tal-operat kif ukoll:
                                                            
                                                                        (i)
                                                                     
                                                                     
                                                                        id-data attwali speċifika għall-inġenju tal-ajru derivata minn sistema ta’ monitoraġġ tal-konsum tal-fjuwil/tal-enerġija jew, jekk ma tkunx disponibbli;
                                                                     
                                                                  
                                                                        (ii)
                                                                     
                                                                     
                                                                        id-data mogħtija mill-manifattur tal-inġenju tal-ajru; u
                                                                     
                                                                  
                                                      
                                                            (2)
                                                         
                                                         
                                                            il-kundizzjonijiet operattivi li fihom għandha titwettaq it-titjira, li jinkludu:
                                                            
                                                                        (i)
                                                                     
                                                                     
                                                                        id-data dwar il-konsum tal-fjuwil/tal-enerġija tal-inġenju tal-ajru;
                                                                     
                                                                  
                                                                        (ii)
                                                                     
                                                                     
                                                                        il-mases antiċipati;
                                                                     
                                                                  
                                                                        (iii)
                                                                     
                                                                     
                                                                        il-kundizzjonijiet meteoroloġiċi antiċipati;
                                                                     
                                                                  
                                                                        (iv)
                                                                     
                                                                     
                                                                        l-effetti tal-oġġetti ta’ manutenzjoni differita jew tad-devjazzjonijiet tal-konfigurazzjoni, jew it-tnejn; u
                                                                     
                                                                  
                                                                        (v)
                                                                     
                                                                     
                                                                        id-dewmien antiċipat.
                                                                     
                                                                  
                                                      
                                          
                                                (c)
                                             
                                             
                                                Għall-ajruplani, l-operatur għandu jiżgura li l-kalkolu ta’ qabel it-titjira tal-fjuwil/tal-enerġija li tista’ tintuża u li hija meħtieġa għal titjira jkun jinkludi:
                                                
                                                            (1)
                                                         
                                                         
                                                            il-fjuwil/l-enerġija tat-taxiing li ma għandhomx ikunu inqas mill-ammont mistenni li jintuża qabel it-tlugħ;
                                                         
                                                      
                                                            (2)
                                                         
                                                         
                                                            il-fjuwil/l-enerġija tal-vjaġġ li għandha tkun l-ammont ta’ fjuwil/ta’ enerġija li huwa meħtieġ sabiex l-ajruplan ikun jista’ jtir mit-tlugħ, jew mill-punt tal-ippjanar mill-ġdid waqt it-titjira, sal-inżul fl-ajrudrom tad-destinazzjoni;
                                                         
                                                      
                                                            (3)
                                                         
                                                         
                                                            fjuwil/enerġija ta’ kontinġenza li għandhom ikunu l-ammont ta’ fjuwil/ta’ enerġija meħtieġ sabiex jikkumpensa għal fatturi mhux previsti;
                                                         
                                                      
                                                            (4)
                                                         
                                                         
                                                            fjuwil/enerġija alternattiva tad-destinazzjoni:
                                                            
                                                                        (i)
                                                                     
                                                                     
                                                                        meta titjira titħaddem b’mill-inqas ajrudrom alternattiv tad-destinazzjoni wieħed, dan għandu jkun l-ammont ta’ fjuwil/ta’ enerġija meħtieġ għat-titjir mill-ajrudrom tad-destinazzjoni sal-ajrudrom alternattiv tad-destinazzjoni; jew
                                                                     
                                                                  
                                                                        (ii)
                                                                     
                                                                     
                                                                        meta titjira titħaddem b’ebda ajrudrom alternattiv tad-destinazzjoni, dan għandu jkun l-ammont ta’ fjuwil/ta’ enerġija meħtieġ għaż-żamma fl-ajrudrom tad-destinazzjoni bħala kumpens għan-nuqqas ta’ ajrudrom alternattiv tad-destinazzjoni;
                                                                     
                                                                  
                                                      
                                                            (5)
                                                         
                                                         
                                                            il-fjuwil/l-enerġija finali ta’ riżerva li għandha tkun l-ammont ta’ fjuwil/ta’ enerġija li jiġi kkalkolat bil-veloċità tal-istennija biex imissu jillandja (holding speed) f’1 500 pied (450 m) ’il fuq mill-elevazzjoni tal-ajrudrom f’kundizzjonijiet standard skont il-massa stmata tal-inġenju tal-ajru mal-wasla fl-ajrudrom alternattiv tad-destinazzjoni, jew fl-ajrudrom tad-destinazzjoni meta ma jkun meħtieġ l-ebda ajrudrom alternattiv tad-destinazzjoni, u ma għandux ikun inqas minn:
                                                            
                                                                        (i)
                                                                     
                                                                     
                                                                        għall-ajruplani b’magni bil-pistuni f’titjiriet li jsiru skont ir-regoli tat-titjir viżwali (VFR) billejl u b’titjiriet li jsiru skont ir-regoli tat-titjir bl-istrumenti (IFR), il-fjuwil/l-enerġija sabiex itiru għal 45 minuta; jew
                                                                     
                                                                  
                                                                        (ii)
                                                                     
                                                                     
                                                                        għall-ajruplani b’magni bil-pistuni f’titjiriet skont il-VFR matul il-jum, il-fjuwil/l-enerġija għal titjir għal 30 minuta;
                                                                     
                                                                  
                                                                        (iii)
                                                                     
                                                                     
                                                                        għall-ajruplani b’magni bit-turbina, il-fjuwil/l-enerġija għal titjir għal 30 minuta;
                                                                     
                                                                  
                                                      
                                                            (6)
                                                         
                                                         
                                                            il-fjuwil/l-enerġija addizzjonali, jekk tkun meћtieġa għat-tip ta’ operazzjoni speċifika; għandu jkun l-ammont tal-fjuwil/tal-enerġija li jippermetti li l-ajruplan iwettaq inżul sikur f’ajrudrom alternattiv waqt ir-rotta tal-fjuwil/tal-enerġija (xenarju kritiku tal-ajrudrom ERA tal-fjuwil/tal-enerġija) f’każ ta’ ħsara fil-magna jew ta’ telf ta’ pressjoni, skont liema minnhom ikun jeħtieġ l-akbar ammont ta’ fjuwil/ta’ enerġija, fuq il-bażi tas-suppożizzjoni li tali ħsara sseħħ fl-aktar punt kritiku waqt ir-rotta; dan il-fjuwil/din l-enerġija addizzjonali hija meħtieġa biss jekk l-ammont minimu ta’ fjuwil/ta’ enerġija li jiġi kkalkolat skont il-punti (c)(2) sa (c)(5) ma jkunx biżżejjed għal avveniment bħal dan;
                                                         
                                                      
                                                            (7)
                                                         
                                                         
                                                            fjuwil/enerġija żejda biex jitqiesu d-dewmien antiċipat jew ir-restrizzjonijiet operazzjonali speċifiċi; u
                                                         
                                                      
                                                            (8)
                                                         
                                                         
                                                            il-fjuwil/l-enerġija diskrezzjonali, jekk il-kmandant jesiġi dan.
                                                         
                                                      
                                          
                                                (d)
                                             
                                             
                                                Għall-ħelikopters, l-operatur għandu jiżgura li l-kalkolu ta’ qabel it-titjira tal-fjuwil/tal-enerġija li tista’ tintuża u li hija meħtieġa għal titjira jkun jinkludi dawn kollha li ġejjin:
                                                
                                                            (1)
                                                         
                                                         
                                                            fjuwil/enerġija għat-titjir lejn l-ajrudrom jew is-sit tal-operat tal-inżul ippjanat;
                                                         
                                                      
                                                            (2)
                                                         
                                                         
                                                            jekk tkun meħtieġa alternattiva għad-destinazzjoni, fjuwil/enerġija tal-alternattiva għad-destinazzjoni, li għandha tkun l-ammont ta’ fjuwil/ta’ enerġija li huwa meħtieġ sabiex jiġi eżegwit avviċinament mhux milћuq fl-ajrudrom jew fis-sit tal-operat tal-inżul ippjanat, u minn hemm ’il quddiem, għat-titjir lejn l-alternattiva għad-destinazzjoni speċifikata, għall-avviċinament u għall-inżul; u
                                                         
                                                      
                                                            (3)
                                                         
                                                         
                                                            il-fjuwil/l-enerġija ta’ riżerva finali, li ma għandhiex tkun inqas minn:
                                                            
                                                                        (i)
                                                                     
                                                                     
                                                                        għal titjiriet skont il-VFR, il-fjuwil/l-enerġija għat-titjir għal mill-inqas 20 minuta bil-veloċità ta’ awtonomija massima; jew
                                                                     
                                                                  
                                                                        (ii)
                                                                     
                                                                     
                                                                        għal titjiriet skont l-IFR, il-fjuwil/l-enerġija għat-titjir għal mill-inqas 30 minuta bil-veloċità tal-istennija biex imissu jillandja (holding speed) f’450 m (1 500 pied) ’il fuq mill-ajrudrom jew mis-sit tal-operat tal-alternattiva ppjanata għall-inżul jew għad-destinazzjoni f’kundizzjonijiet ta’ temperatura standard.
                                                                     
                                                                  
                                                      
                                          
                                                (e)
                                             
                                             
                                                L-operatur għandu jiżgura li jekk titjira jkollha tipproċedi lejn ajrudrom tad-destinazzjoni għajr dak ippjanat oriġinarjament, ikunu disponibbli proċeduri ta’ ppjanar mill-ġdid waqt it-titjira għall-kalkolu tal-fjuwil/tal-enerġija li tista’ tintuża meħtieġa u jikkonformaw mal-punti (c)(2) sa (c)(7) għall-ajruplani, u mal-punt (d) għall-ħelikopters.
                                             
                                          
                                                (f)
                                             
                                             
                                                Il-bdot fil-kmand għandu jagħti bidu għal titjira jew, fil-każ ta’ ppjanar mill-ġdid waqt it-titjira, ikompli bit-titjira, biss meta jkun issodisfat li l-inġenju tal-ajru jkollu mill-inqas l-ammont ippjanat ta’ fjuwil/ta’ enerġija u żejt li jista’ jintuża biex it-titjira tkun tista’ titwettaq b’mod sikur.”;
                                             
                                          
                              
                                    (c)
                                 
                                 
                                    il-punt NCC.OP.151(b) huwa sostitwit b’dan li ġej:
                                    
                                                “(b)
                                             
                                             
                                                il-post tal-inżul maħsub jiġi ddeżinjat bħala ajrudrom iżolat u:
                                                
                                                            (1)
                                                         
                                                         
                                                            proċedura tal-avviċinament bi strument ma jkunx preskritt għall-ajrudrom tal-inżul ippjanat; u
                                                         
                                                      
                                                            (2)
                                                         
                                                         
                                                            l-informazzjoni meteoroloġika attwali disponibbli ma tkunx tindika l-eżistenza tal-kundizzjonijiet meteoroloġiċi li ġejjin minn sagħtejn (2) qabel sa sagħtejn (2) wara l-ħin stmat tal-wasla:
                                                            
                                                                        (i)
                                                                     
                                                                     
                                                                        bażi tas-sħab ta’ mill-anqas 300 metru (1 000 pied) ’l fuq mill-minimu assoċjat mal-proċedura tal-avviċinament bi strument; u
                                                                     
                                                                  
                                                                        (ii)
                                                                     
                                                                     
                                                                        viżibilità ta’ mill-anqas 5,5 km jew ta’ 4 km aktar mill-minimu assoċjat mal-proċedura.”;
                                                                     
                                                                  
                                                      
                                          
                              
                                    (d)
                                 
                                 
                                    il-punt NCC.OP.155(b) huwa sostitwit b’dan li ġej:
                                    
                                                “(b)
                                             
                                             
                                                Għat-tipi ta’ fjuwils/ta’ enerġija l-oħra kollha, għandhom jittieħdu l-prekawzjonijiet kollha meħtieġa u l-inġenju tal-ajru għandu jkun mgħammar b’persunal ikkwalifikat li jkunu lesti jibdew u jidderieġu evakwazzjoni tal-inġenju tal-ajru bl-iktar mod prattiku u effettiv disponibbli.”;
                                             
                                          
                              
                                    (e)
                                 
                                 
                                    jiddaħħal il-punt NCC.OP.157 li ġej:
                                    “NCC.OP.157 Mili tal-fjuwil bil-magna/iu/jew bir-rotors iduru — il-ħelikopters
                                    
                                                (a)
                                             
                                             
                                                Mili tal-fjuwil bil-magna/i u/jew bir-rotors iduru għandu jsir biss:
                                                
                                                            (1)
                                                         
                                                         
                                                            mingħajr passiġġieri li jitilgħu abbord jew jiżbarkaw;
                                                         
                                                      
                                                            (2)
                                                         
                                                         
                                                            jekk l-operatur tal-ajrudrom/tas-sit tal-operat jippermetti operazzjonijiet bħal dawn;
                                                         
                                                      
                                                            (3)
                                                         
                                                         
                                                            f’konformità ma’ kwalunkwe proċedura u limitazzjoni speċifiċi fil-manwal tat-titjir tal-inġenju tal-ajru (AFM);
                                                         
                                                      
                                                            (4)
                                                         
                                                         
                                                            bit-tipi ta’ fjuwil JET A jew JET A-1; u
                                                         
                                                      
                                                            (5)
                                                         
                                                         
                                                            fil-preżenza tal-faċilitajiet jew tat-tagħmir xierqa għas-salvataġġ u għat-tifi tan-nar (RFF).
                                                         
                                                      
                                          
                                                (b)
                                             
                                             
                                                L-operatur għandu jivvaluta r-riskji assoċjati mal-mili tal-fjuwil bil-magna/i u/jew bir-rotors iduru.
                                             
                                          
                                                (c)
                                             
                                             
                                                L-operatur għandu jistabbilixxi proċeduri xierqa li għandhom jiġu segwiti mill-persunal involut kollu, bħall-membri tal-ekwipaġġ u l-persunal tal-operazzjonijiet fuq l-art.
                                             
                                          
                                                (d)
                                             
                                             
                                                L-operatur għandu jħarreġ lill-membri tal-ekwipaġġ tiegħu u jiżgura li l-persunal involut tal-operazzjonijiet fuq l-art ikun imħarreġ kif xieraq.
                                             
                                          
                                                (e)
                                             
                                             
                                                L-operatur għandu jiżgura li l-proċedura ta’ mili tal-fjuwil tal-ħelikopter bil-magna/i u/jew bir-rotors iduru tkun speċifikata fil-manwal tal-operat. Din il-proċedura u kwalunkwe bidla fiha għandhom jeħtieġu l-approvazzjoni minn qabel tal-awtorità kompetenti.”;
                                             
                                          
                              
                                    (f)
                                 
                                 
                                    il-punt NCC.OP.205 huwa sostitwit b’dan li ġej:
                                    “NCC.OP.205 Skema tal-fjuwil/tal-enerġija — politika dwar il-ġestjoni tal-fjuwil/tal-enerġija matul it-titjira
                                    
                                                (a)
                                             
                                             
                                                L-operatur għandu jistabbilixxi proċeduri biex jiżgura li waqt it-titjira jitwettqu kontrolli tal-ammont tal-fjuwil/tal-enerġija u tal-ġestjoni tal-fjuwil/tal-enerġija.
                                             
                                          
                                                (b)
                                             
                                             
                                                Il-bdot fil-kmand għandu jimmonitorja l-ammont ta’ fjuwil/ta’ enerġija li jistgħu jintużaw li jifdal abbord sabiex jiżgura li jkun protett u mhux inqas mill-fjuwil/mill-enerġija meħtieġa sabiex isir proċediment lejn ajrudrom jew sit tal-operat fejn jista’ jsir inżul sikur.
                                             
                                          
                                                (c)
                                             
                                             
                                                Il-bdot fil-kmand għandu jagħti pariri lill-kontroll tat-traffiku tal-ajru (ATC) dwar stat “fjuwil/enerġija minima” billi jiddikjara “MINIMUM FUEL” meta l-bdot fil-kmand ikun:
                                                
                                                            (1)
                                                         
                                                         
                                                            ħa impenn li jinżel f’ajrudrom jew f’sit tal-operat speċifiku; u
                                                         
                                                      
                                                            (2)
                                                         
                                                         
                                                            ikkalkola li kwalunkwe bidla fl-awtorizzazzjoni eżistenti għal dak l-ajrudrom jew għal dak is-sit tal-operat, jew dewmien ieħor fit-traffiku tal-ajru, jista’ jirriżulta fi nżul b’inqas mill-fjuwil/mill-enerġija ta’ riżerva finali ppjanata.
                                                         
                                                      
                                          
                                                (d)
                                             
                                             
                                                Il-bdot fil-kmand għandu jiddikjara sitwazzjoni ta’ “emerġenza tal-fjuwil/tal-enerġija” billi jibgħat “MAYDAY MAYDAY MAYDAY FUEL” meta l-fjuwil/l-enerġija stmata li tista’ tintuża bħala disponibbli mal-inżul fl-eqreb ajrudrom jew sit tal-operat fejn ikun jista’ jsir inżul sikur tkun inqas mill-fjuwil/mill-enerġija ta’ riżerva finali ppjanata.”;
                                             
                                          
                              
                                    (g)
                                 
                                 
                                    fil-punt NCC.POL.110(a), il-punti (6), (7), (8) u (9) huma sostitwiti b’dan li ġej:
                                    
                                                “(6)
                                             
                                             
                                                il-massa tal-fjuwil/tal-enerġija mat-tlugħ u l-massa tal-fjuwil/tal-enerġija għall-vjaġġ;
                                             
                                          
                                                (7)
                                             
                                             
                                                il-massa tal-oġġetti tal-konsum, minbarra l-fjuwil/l-enerġija, jekk dan ikun applikabbli;
                                             
                                          
                                                (8)
                                             
                                             
                                                il-komponenti tat-tagħbija, inklużi l-passiġġieri, il-bagalji, il-merkanzija u s-saborra;
                                             
                                          
                                                (9)
                                             
                                             
                                                il-massa waqt it-tlugħ, il-massa tal-inżul u l-massa mingħajr fjuwil/enerġija;”;
                                             
                                          
                              
                  
                        (7)
                     
                     
                        L-Anness VII huwa emendat kif ġej:
                        
                                    (a)
                                 
                                 
                                    il-punt NCO.OP.105 huwa sostitwit b’dan li ġej:
                                    “NCO.OP.105 Speċifikazzjoni ta’ ajrudromi iżolati — l-ajruplani
                                    “Għall-għażla ta’ ajrudromi alternattivi u tal-provvista tal-fjuwil/tal-enerġija, il-bdot fil-kmand ma għandux jikkunsidra ajrudrom bħala ajrudrom iżolat sakemm il-ħin tat-titjir lejn l-ajrudrom alternattiv fl-eqreb destinazzjoni xierqa li jista’ jintlaħaq fil-kundizzjonijiet tat-temp attwali ma jkunx aktar minn:
                                    
                                                (a)
                                             
                                             
                                                għall-ajruplani b’magni bil-pistuni, 60 minuta; jew
                                             
                                          
                                                (b)
                                             
                                             
                                                għall-ajruplani b’magni bit-turbina, 90 minuta.”;
                                             
                                          
                              
                                    (b)
                                 
                                 
                                    il-punt NCO.OP.125 huwa sostitwit b’dan li ġej:
                                    “NCO.OP.125 Provvista tal-fjuwil/tal-enerġija u taż-żejt — l-ajruplani u l-ħelikopters
                                    
                                                (a)
                                             
                                             
                                                Il-bdot fil-kmand għandu jiżgura li l-kwantità tal-fjuwil/tal-enerġija u taż-żejt li tinġarr abbord tkun biżżejjed, filwaqt li jitqiesu l-kundizzjonijiet meteoroloġiċi, kwalunkwe element li jaffettwa l-prestazzjoni tal-inġenju tal-ajru, kwalunkwe dewmien li jkun mistenni waqt it-titjira, u kwalunkwe kontinġenza li tista’ raġonevolment tkun mistennija li taffettwa t-titjira.
                                             
                                          
                                                (b)
                                             
                                             
                                                Il-bdot fil-kmand għandu jippjana kwantità tal-fjuwil/tal-enerġija li għandha tiġi protetta bħala fjuwil/enerġija ta’ riżerva finali biex jiġi żgurat inżul sikur. Il-bdot fil-kmand għandu jqis dawn kollha li ġejjin, u fl-ordni ta’ prijorità li ġejja, biex jiddetermina l-kwantità tal-fjuwil/enerġija ta’ riżerva finali:
                                                
                                                            (1)
                                                         
                                                         
                                                            is-severità tal-periklu għall-persuni jew għall-proprjetà li tista’ tirriżulta minn inżul ta’ emerġenza wara tbattil ta’ fjuwil/ta’ enerġija; u
                                                         
                                                      
                                                            (2)
                                                         
                                                         
                                                            il-probabbiltà ta’ ċirkostanzi mhux mistennija li l-fjuwil/l-enerġija ta’ riżerva finali ma jistgħux jibqgħu jiġu protetti.
                                                         
                                                      
                                          
                                                (c)
                                             
                                             
                                                Il-bdot fil-kmand għandu jibda titjira biss jekk l-inġenju tal-ajru jkun qed iġorr biżżejjed fjuwil/enerġija u żejt:
                                                
                                                            (1)
                                                         
                                                         
                                                            meta ma tkun meħtieġa l-ebda alternattiva għad-destinazzjoni, għat-titjir lejn l-ajrudrom jew is-sit tal-operat tal-inżul ippjanat, flimkien mal-fjuwil/mal-enerġija ta’ riżerva finali; jew
                                                         
                                                      
                                                            (2)
                                                         
                                                         
                                                            meta tkun meħtieġa alternattiva għad-destinazzjoni, għat-titjir lejn l-ajrudrom jew lejn is-sit tal-operat tal-inżul ippjanat, u minn hemm ’il quddiem, lejn ajrudrom alternattiv, flimkien mal-fjuwil/mal-enerġija ta’ riżerva finali.”;
                                                         
                                                      
                                          
                              
                                    (c)
                                 
                                 
                                    jitħassar il-punt NCO.OP.126;
                                 
                              
                                    (d)
                                 
                                 
                                    il-punt NCO.OP.145(b) huwa sostitwit b’dan li ġej:
                                    
                                                “(b)
                                             
                                             
                                                Għat-tipi ta’ fjuwils/ta’ enerġija l-oħra kollha, għandhom jittieħdu l-prekawzjonijiet kollha meħtieġa, meta l-passiġġieri jkunu qed jitilgħu abbord, meta dawn ikunu abbord jew meta jkunu qed jiżbarkaw, sakemm l-inġenju tal-ajru ma jkunx sorveljat mill-bdot fil-kmand jew minn persunal ikkwalifikat li jkunu lesti jibdew u jidderieġu evakwazzjoni tal-inġenju tal-ajru bl-iktar mod prattiku u effettiv disponibbli.”;
                                             
                                          
                              
                                    (e)
                                 
                                 
                                    jiddaħħal il-punt NCO.OP.147 li ġej:
                                    “NCO.OP.147 Mili tal-fjuwil bil-magna/iu/jew bir-rotors iduru — il-ħelikopters
                                    Il-mili tal-fjuwil bil-magna/i u/jew bir-rotors iduru għandu jsir biss jekk dawk il-kundizzjonijiet kollha jkunu ssodisfati fl-istess ħin:
                                    
                                                (a)
                                             
                                             
                                                jekk ma jkunx prattiku li tintefa jew terġa’ tistartja l-magna;
                                             
                                          
                                                (b)
                                             
                                             
                                                f’konformità ma’ kwalunkwe proċedura u limitazzjoni speċifiċi fil-manwal tat-titjir tal-inġenju tal-ajru (AFM);
                                             
                                          
                                                (c)
                                             
                                             
                                                bit-tipi ta’ fjuwil JET A jew JET A-1;
                                             
                                          
                                                (d)
                                             
                                             
                                                mingħajr passiġġieri jew speċjalisti tal-kompiti abbord, li jimbarkaw jew jiżbarkaw;
                                             
                                          
                                                (e)
                                             
                                             
                                                jekk l-operatur tal-ajrudrom jew tas-sit tal-operat jippermetti operazzjonijiet bħal dawn;
                                             
                                          
                                                (f)
                                             
                                             
                                                fil-preżenza tal-faċilitajiet jew tat-tagħmir xierqa għas-salvataġġ u għat-tifi tan-nar (RFF); u
                                             
                                          
                                                (g)
                                             
                                             
                                                f’konformità ma’ lista ta’ kontroll li għandu jkun fiha:
                                                
                                                            (1)
                                                         
                                                         
                                                            proċeduri normali u ta’ kontinġenza;
                                                         
                                                      
                                                            (2)
                                                         
                                                         
                                                            it-tagħmir meħtieġ;
                                                         
                                                      
                                                            (3)
                                                         
                                                         
                                                            kwalunkwe limitazzjoni; u
                                                         
                                                      
                                                            (4)
                                                         
                                                         
                                                            ir-responsabbiltajiet u d-dmirijiet tal-bdot fil-kmand, u, jekk applikabbli, il-membri tal-ekwipaġġ u l-ispeċjalisti fil-kompitu.”;
                                                         
                                                      
                                          
                              
                                    (f)
                                 
                                 
                                    il-punt NCO.OP.185 huwa sostitwit b’dan li ġej:
                                    “NCO.OP.185 Ġestjoni tal-fjuwil/tal-enerġija waqt it-titjira
                                    
                                                (a)
                                             
                                             
                                                Il-bdot fil-kmand għandu jimmonitorja l-ammont ta’ fjuwil/ta’ enerġija li jistgħu jintużaw li jifdal abbord sabiex jiżgura li jkun protett u mhux inqas mill-fjuwil/mill-enerġija meħtieġa sabiex isir proċediment lejn ajrudrom jew sit tal-operat fejn jista’ jsir inżul sikur.
                                             
                                          
                                                (b)
                                             
                                             
                                                Il-bdot fil-kmand ta’ titjira kkontrollata għandu jagħti pariri lill-kontroll tat-traffiku tal-ajru (ATC) dwar stat “fjuwil/enerġija minima” billi jiddikjara “MINIMUM FUEL” meta l-bdot fil-kmand ikun:
                                                
                                                            (1)
                                                         
                                                         
                                                            ħa impenn li jinżel f’ajrudrom jew f’sit tal-operat speċifiku; u
                                                         
                                                      
                                                            (2)
                                                         
                                                         
                                                            ikkalkola li kwalunkwe bidla fl-awtorizzazzjoni eżistenti għal dak l-ajrudrom jew għal dak is-sit tal-operat, jew dewmien ieħor fit-traffiku tal-ajru, jista’ jirriżulta fi nżul b’inqas mill-fjuwil/mill-enerġija ta’ riżerva finali ppjanata.
                                                         
                                                      
                                          
                                                (c)
                                             
                                             
                                                Il-bdot fil-kmand ta’ titjira kkontrollata għandu jiddikjara sitwazzjoni ta’ “emerġenza tal-fjuwil/tal-enerġija” billi jibgħat “MAYDAY MAYDAY MAYDAY FUEL” meta l-fjuwil/l-enerġija stmata li tista’ tintuża bħala disponibbli mal-inżul fl-eqreb ajrudrom jew sit tal-operat fejn ikun jista’ jsir inżul sikur tkun inqas mill-fjuwil/mill-enerġija ta’ riżerva finali ppjanata.”;
                                             
                                          
                              
                                    (g)
                                 
                                 
                                    jitħassru l-punti NCO.SPR.135 u NCO.SPR.140;
                                 
                              
                  
                        (8)
                     
                     
                        L-Anness VIII huwa emendat kif ġej:
                        
                                    (a)
                                 
                                 
                                    il-punt SPO.OP.105 huwa sostitwit b’dan li ġej:
                                    “SPO.OP.105 Speċifikazzjoni ta’ ajrudromi iżolati — l-ajruplani
                                    Għall-għażla ta’ ajrudromi alternattivi u l-politika dwar l-ippjanar u l-ippjanar mill-ġdid waqt it-titjira tal-fjuwil/tal-enerġija, il-operatur ma għandux jikkunsidra ajrudrom bħala ajrudrom iżolat sakemm il-ħin tat-titjira lejn l-ajrudrom alternattiv tad-destinazzjoni li jista’ jintlaħaq fil-kundizzjonijiet tat-temp attwali ma jkunx aktar minn:
                                    
                                                (a)
                                             
                                             
                                                għall-ajruplani b’magni bil-pistuni, 60 minuta; jew
                                             
                                          
                                                (b)
                                             
                                             
                                                għall-ajruplani b’magni bit-turbina, 90 minuta.”;
                                             
                                          
                              
                                    (b)
                                 
                                 
                                    il-punti SPO.OP.130 u SPO.OP.131 huma sostitwiti b’dan li ġej:
                                    “SPO.OP.130 Skema tal-fjuwil/tal-enerġija — l-ajruplani u l-ħelikopters
                                    
                                                (a)
                                             
                                             
                                                L-operatur għandu jistabbilixxi, jimplimenta u jżomm sistema tal-fjuwil/tal-enerġija li tinkludi:
                                                
                                                            (1)
                                                         
                                                         
                                                            politika dwar l-ippjanar tal-fjuwil/tal-enerġija u l-ippjanar mill-ġdid waqt it-titjira; u
                                                         
                                                      
                                                            (2)
                                                         
                                                         
                                                            politika ta’ ġestjoni tal-fjuwil/tal-enerġija waqt it-titjira.
                                                         
                                                      
                                          
                                                (b)
                                             
                                             
                                                L-iskema tal-fjuwil/tal-enerġija għandha:
                                                
                                                            (1)
                                                         
                                                         
                                                            tkun xierqa għat-tip(i) ta’ operazzjoni mwettqa; u
                                                         
                                                      
                                                            (2)
                                                         
                                                         
                                                            tikkorrispondi għall-kapaċità tal-operatur li jappoġġa l-implimentazzjoni tagħha.
                                                         
                                                      
                                          SPO.OP.131 Skema tal-fjuwil/tal-enerġija — ippjanar tal-fjuwil/tal-enerġija u politika dwar l-ippjanar mill-ġdid waqt it-titjira — l-ajruplani u l-ħelikopters
                                    
                                                (a)
                                             
                                             
                                                Bħala parti mill-iskema tal-fjuwil/tal-enerġija, l-operatur għandu jistabbilixxi politika dwar l-ippjanar tal-fjuwil/tal-enerġija u dwar l-ippjanar mill-ġdid waqt it-titjira tal-fjuwil/tal-enerġija sabiex jiżgura li l-inġenju tal-ajru jġorr ammont suffiċjenti ta’ fjuwil/ta’ enerġija li tista’ tintuża biex ilesti t-titjira ppjanata b’mod sikur u biex jagħti lok għal devjazzjonijiet mill-operazzjoni ppjanata.
                                             
                                          
                                                (b)
                                             
                                             
                                                L-operatur għandu jiżgura li l-ippjanar tal-fjuwil/tal-enerġija tat-titjiriet ikun ibbażat, mill-inqas, fuq l-elementi li ġejjin:
                                                
                                                            (1)
                                                         
                                                         
                                                            il-proċeduri inklużi fil-manwal tal-operat kif ukoll:
                                                            
                                                                        (i)
                                                                     
                                                                     
                                                                        id-data attwali speċifika għall-inġenju tal-ajru derivata minn sistema ta’ monitoraġġ tal-konsum tal-fjuwil/tal-enerġija jew, jekk ma tkunx disponibbli;
                                                                     
                                                                  
                                                                        (ii)
                                                                     
                                                                     
                                                                        id-data mogħtija mill-manifattur tal-inġenju tal-ajru; u
                                                                     
                                                                  
                                                      
                                                            (2)
                                                         
                                                         
                                                            il-kundizzjonijiet operattivi li fihom għandha titwettaq it-titjira, li jinkludu:
                                                            
                                                                        (i)
                                                                     
                                                                     
                                                                        id-data dwar il-konsum tal-fjuwil/tal-enerġija tal-inġenju tal-ajru;
                                                                     
                                                                  
                                                                        (ii)
                                                                     
                                                                     
                                                                        il-mases antiċipati;
                                                                     
                                                                  
                                                                        (iii)
                                                                     
                                                                     
                                                                        il-kundizzjonijiet meteoroloġiċi antiċipati;
                                                                     
                                                                  
                                                                        (iv)
                                                                     
                                                                     
                                                                        l-effetti tal-oġġetti ta’ manutenzjoni differita u/jew tad-devjazzjonijiet tal-konfigurazzjoni; u
                                                                     
                                                                  
                                                                        (v)
                                                                     
                                                                     
                                                                        id-dewmien antiċipat.
                                                                     
                                                                  
                                                      
                                          
                                                (c)
                                             
                                             
                                                Għall-ajruplani, l-operatur għandu jiżgura li l-kalkolu ta’ qabel it-titjira tal-fjuwil/tal-enerġija li tista’ tintuża u li hija meħtieġa għal titjira jkun jinkludi:
                                                
                                                            (1)
                                                         
                                                         
                                                            il-fjuwil/l-enerġija tat-taxiing li ma għandhomx ikunu inqas mill-ammont mistenni li jintuża qabel it-tlugħ;
                                                         
                                                      
                                                            (2)
                                                         
                                                         
                                                            il-fjuwil/l-enerġija tal-vjaġġ li għandha tkun l-ammont ta’ fjuwil/ta’ enerġija li huwa meħtieġ sabiex l-ajruplan ikun jista’ jtir mit-tlugħ, jew mill-punt tal-ippjanar mill-ġdid waqt it-titjira, sal-inżul fl-ajrudrom tad-destinazzjoni;
                                                         
                                                      
                                                            (3)
                                                         
                                                         
                                                            fjuwil/enerġija ta’ kontinġenza li għandhom ikunu l-ammont ta’ fjuwil/ta’ enerġija meħtieġ sabiex jikkumpensa għal fatturi mhux previsti;
                                                         
                                                      
                                                            (4)
                                                         
                                                         
                                                            fjuwil/enerġija alternattiva tad-destinazzjoni
                                                            
                                                                        (i)
                                                                     
                                                                     
                                                                        meta titjira titħaddem b’mill-inqas ajrudrom alternattiv tad-destinazzjoni wieħed, dan għandu jkun l-ammont ta’ fjuwil/ta’ enerġija meħtieġ għat-titjir mill-ajrudrom tad-destinazzjoni sal-ajrudrom alternattiv tad-destinazzjoni; jew
                                                                     
                                                                  
                                                                        (ii)
                                                                     
                                                                     
                                                                        meta titjira titħaddem b’ebda ajrudrom alternattiv tad-destinazzjoni, dan għandu jkun l-ammont ta’ fjuwil/ta’ enerġija meħtieġ għaż-żamma fl-ajrudrom tad-destinazzjoni bħala kumpens għan-nuqqas ta’ ajrudrom alternattiv tad-destinazzjoni;
                                                                     
                                                                  
                                                      
                                                            (5)
                                                         
                                                         
                                                            fjuwil/enerġija ta’ riżerva finali li għandha tiġi protetta sabiex jiġi żgurat inżul sikur; l-operatur għandu jqis dawn kollha li ġejjin, u fl-ordni ta’ prijorità li ġejja, biex jiddetermina l-kwantità tal-fjuwil/enerġija ta’ riżerva finali:
                                                            
                                                                        (i)
                                                                     
                                                                     
                                                                        is-severità tal-periklu għall-persuni jew għall-proprjetà li tista’ tirriżulta minn inżul ta’ emerġenza wara tbattil ta’ fjuwil/ta’ enerġija;
                                                                     
                                                                  
                                                                        (ii)
                                                                     
                                                                     
                                                                        il-probabbiltà ta’ ċirkostanzi mhux mistennija li l-fjuwil/l-enerġija ta’ riżerva finali ma jistgħux jibqgħu jiġu protetti;
                                                                     
                                                                  
                                                      
                                                            (6)
                                                         
                                                         
                                                            il-fjuwil/l-enerġija addizzjonali, jekk tkun meћtieġa għat-tip ta’ operazzjoni speċifika; għandu jkun l-ammont tal-fjuwil/tal-enerġija li jippermetti li l-ajruplan iwettaq inżul sikur f’ajrudrom alternattiv waqt ir-rotta tal-fjuwil/tal-enerġija (xenarju kritiku tal-ajrudrom ERA tal-fjuwil/tal-enerġija) f’każ ta’ ħsara fil-magna jew ta’ telf ta’ pressjoni, skont liema minnhom ikun jeħtieġ l-akbar ammont ta’ fjuwil/ta’ enerġija, fuq il-bażi tas-suppożizzjoni li tali ħsara sseħħ fl-aktar punt kritiku waqt ir-rotta; dan il-fjuwil/din l-enerġija addizzjonali hija meħtieġa biss jekk l-ammont minimu ta’ fjuwil/ta’ enerġija li jiġi kkalkolat skont il-punti (c)(2) sa (c)(5) ma jkunx biżżejjed għal avveniment bħal dan;
                                                         
                                                      
                                                            (7)
                                                         
                                                         
                                                            fjuwil/enerġija żejda biex jitqiesu d-dewmien antiċipat jew ir-restrizzjonijiet operazzjonali speċifiċi; u
                                                         
                                                      
                                                            (8)
                                                         
                                                         
                                                            il-fjuwil/l-enerġija diskrezzjonali, jekk il-bdot fil-kmand jesiġi hekk.
                                                         
                                                      
                                          
                                                (d)
                                             
                                             
                                                Għall-ħelikopters, l-operatur għandu jiżgura li l-kalkolu ta’ qabel it-titjira tal-fjuwil/tal-enerġija li tista’ tintuża u li hija meħtieġa għal titjira jkun jinkludi dawn kollha li ġejjin:
                                                
                                                            (1)
                                                         
                                                         
                                                            fjuwil/enerġija għat-titjir lejn l-ajrudrom jew is-sit tal-operat tal-inżul ippjanat;
                                                         
                                                      
                                                            (2)
                                                         
                                                         
                                                            jekk tkun meħtieġa alternattiva għad-destinazzjoni, fjuwil/enerġija tal-alternattiva għad-destinazzjoni, li għandha tkun l-ammont ta’ fjuwil/ta’ enerġija li huwa meħtieġ sabiex jiġi eżegwit avviċinament mhux milћuq fl-ajrudrom jew fis-sit tal-operat tal-inżul ippjanat, u minn hemm ’il quddiem, għat-titjir lejn l-alternattiva għad-destinazzjoni speċifikata, għall-avviċinament u għall-inżul; u
                                                         
                                                      
                                                            (3)
                                                         
                                                         
                                                            fjuwil/enerġija ta’ riżerva finali, li għandha tiġi protetta sabiex jiġi żgurat inżul sikur; l-operatur għandu jqis dawn kollha li ġejjin, u fl-ordni ta’ prijorità li ġejja, biex jiddetermina l-kwantità tal-fjuwil/enerġija ta’ riżerva finali:
                                                            
                                                                        (i)
                                                                     
                                                                     
                                                                        is-severità tal-periklu għall-persuni jew għall-proprjetà li tista’ tirriżulta minn inżul ta’ emerġenza wara tbattil ta’ fjuwil/ta’ enerġija; u
                                                                     
                                                                  
                                                                        (ii)
                                                                     
                                                                     
                                                                        il-probabbiltà ta’ tali ċirkostanzi mhux mistennija li l-fjuwil/l-enerġija ta’ riżerva finali ma jistgħux jibqgħu jiġu protetti;
                                                                     
                                                                  
                                                      
                                                            (4)
                                                         
                                                         
                                                            fjuwil/enerġija żejda biex jitqiesu d-dewmien antiċipat jew ir-restrizzjonijiet operazzjonali speċifiċi; u
                                                         
                                                      
                                                            (5)
                                                         
                                                         
                                                            il-fjuwil/l-enerġija diskrezzjonali, jekk il-bdot fil-kmand jesiġi hekk.
                                                            
                                                                        (e)
                                                                     
                                                                     
                                                                        L-operatur għandu jiżgura li, jekk titjira jkollha tipproċedi lejn ajrudrom tad-destinazzjoni għajr dak ippjanat oriġinarjament, ikunu disponibbli proċeduri ta’ ppjanar mill-ġdid waqt it-titjira għall-kalkolu tal-fjuwil/tal-enerġija li tista’ tintuża meħtieġa u jikkonformaw mal-punti (c)(2) sa (c)(7) għall-ajruplani, u mal-punt (d) għall-ħelikopters.
                                                                     
                                                                  
                                                                        (f)
                                                                     
                                                                     
                                                                        Il-bdot fil-kmand għandu jagħti bidu għal titjira jew, fil-każ ta’ ppjanar mill-ġdid waqt it-titjira, ikompli bit-titjira, biss meta jkun issodisfat li l-inġenju tal-ajru jkollu mill-inqas l-ammont ippjanat ta’ fjuwil/ta’ enerġija u żejt li jista’ jintuża biex it-titjira tkun tista’ titwettaq b’mod sikur.”;
                                                                     
                                                                  
                                                      
                                          
                              
                                    (c)
                                 
                                 
                                    il-punt SPO.OP.150(b) huwa sostitwit b’dan li ġej:
                                    
                                                “(b)
                                             
                                             
                                                il-post tal-inżul maħsub jiġi ddeżinjat bħala ajrudrom iżolat u:
                                                
                                                            (1)
                                                         
                                                         
                                                            proċedura tal-avviċinament bi strument ma jkunx preskritt għall-ajrudrom tal-inżul ippjanat; u
                                                         
                                                      
                                                            (2)
                                                         
                                                         
                                                            l-informazzjoni meteoroloġika attwali tindika l-eżistenza taż-żewġ kundizzjonijiet meteoroloġiċi li ġejjin minn sagħtejn (2) qabel sa sagħtejn (2) wara l-ħin stmat tal-wasla, jew mill-ħin reali tat-tluq sa sagħtejn (2) wara l-ħin stmat tal-wasla, liema minnhom ikun l-iqsar perjodu:
                                                            
                                                                        (i)
                                                                     
                                                                     
                                                                        bażi tas-sħab ta’ mill-anqas 300 metru (1 000 pied) ’l fuq mill-minimu assoċjat mal-proċedura tal-avviċinament bi strument;
                                                                     
                                                                  
                                                                        (ii)
                                                                     
                                                                     
                                                                        viżibilità ta’ mill-anqas 5,5 km jew ta’ 4 km aktar mill-minimu assoċjat mal-proċedura.”;
                                                                     
                                                                  
                                                      
                                          
                              
                                    (d)
                                 
                                 
                                    il-punt SPO.OP.155(b) huwa sostitwit b’dan li ġej:
                                    
                                                “(b)
                                             
                                             
                                                Għat-tipi ta’ fjuwils/ta’ enerġija l-oħra kollha, għandhom jittieħdu l-prekawzjonijiet kollha meħtieġa u l-inġenju tal-ajru għandu jkun mgħammar b’persunal ikkwalifikat li jkunu lesti jibdew u jidderieġu evakwazzjoni tal-inġenju tal-ajru bl-iktar mod prattiku u effettiv disponibbli.”;
                                             
                                          
                              
                                    (e)
                                 
                                 
                                    jiddaħħal il-punt SPO.OP.157 li ġej:
                                    “SPO.OP.157 Mili tal-fjuwil bil-magna/iu/jew bir-rotors iduru — il-ħelikopters
                                    
                                                (a)
                                             
                                             
                                                Mili tal-fjuwil bil-magna/i u/jew bir-rotors iduru għandu jsir biss:
                                                
                                                            (1)
                                                         
                                                         
                                                            mingħajr l-ebda speċjalisti tal-kompiti li jimbarkaw jew jiżbarkaw;
                                                         
                                                      
                                                            (2)
                                                         
                                                         
                                                            jekk l-operatur tal-ajrudrom jew tas-sit tal-operat jippermetti operazzjonijiet bħal dawn;
                                                         
                                                      
                                                            (3)
                                                         
                                                         
                                                            f’konformità ma’ kwalunkwe proċedura u limitazzjoni speċifiċi fil-manwal tat-titjir tal-inġenju tal-ajru (AFM);
                                                         
                                                      
                                                            (4)
                                                         
                                                         
                                                            bit-tipi ta’ fjuwil JET A jew JET A-1; u
                                                         
                                                      
                                                            (5)
                                                         
                                                         
                                                            fil-preżenza tal-faċilitajiet jew tat-tagħmir xierqa għas-salvataġġ u għat-tifi tan-nar (RFF).
                                                         
                                                      
                                          
                                                (b)
                                             
                                             
                                                L-operatur għandu jivvaluta r-riskji assoċjati mal-mili tal-fjuwil bil-magna/i u/jew bir-rotors iduru.
                                             
                                          
                                                (c)
                                             
                                             
                                                L-operatur għandu jistabbilixxi proċeduri xierqa li għandhom jiġu segwiti mill-persunal involut kollu, bħall-membri tal-ekwipaġġ, l-ispeċjalisti tal-kompiti, u l-persunal tal-operazzjonijiet fuq l-art.
                                             
                                          
                                                (d)
                                             
                                             
                                                L-operatur għandu jiżgura li l-membri tal-ekwipaġġ tiegħu, il-persunal tal-operazzjonijiet fuq l-art, kif ukoll kwalunkwe speċjalist tal-kompiti involut fil-proċeduri, ikunu mħarrġa kif xieraq.
                                             
                                          
                                                (e)
                                             
                                             
                                                L-operatur għandu jiżgura li l-proċeduri ta’ mili tal-fjuwil tal-ħelikopter bil-magna/i u/jew bir-rotors iduru jkunu speċifikati fil-manwal tal-operat.”;
                                             
                                          
                              
                                    (f)
                                 
                                 
                                    il-punt SPO.OP.190 huwa sostitwit b’dan li ġej:
                                    “SPO.OP.190 Skema tal-fjuwil/tal-enerġija — politika dwar il-ġestjoni tal-fjuwil/tal-enerġija matul it-titjira
                                    
                                                (a)
                                             
                                             
                                                L-operatur ta’ inġenji tal-ajru kumplessi u li jaħdmu bil-magni għandu jistabbilixxi proċeduri biex jiżgura li waqt it-titjira jitwettqu kontrolli tal-ammont tal-fjuwil/tal-enerġija u tal-ġestjoni tal-fjuwil/tal-enerġija.
                                             
                                          
                                                (b)
                                             
                                             
                                                Il-bdot fil-kmand għandu jimmonitorja l-ammont ta’ fjuwil/ta’ enerġija li jistgħu jintużaw li jifdal abbord sabiex jiżgura li jkun protett u mhux inqas mill-fjuwil/mill-enerġija meħtieġa sabiex isir proċediment lejn ajrudrom jew sit tal-operat fejn jista’ jsir inżul sikur.
                                             
                                          
                                                (c)
                                             
                                             
                                                Il-bdot fil-kmand għandu jagħti pariri lill-kontroll tat-traffiku tal-ajru (ATC) dwar stat “fjuwil/enerġija minima” billi jiddikjara “MINIMUM FUEL” meta l-bdot fil-kmand ikun:
                                                
                                                            (1)
                                                         
                                                         
                                                            ħa impenn li jinżel f’ajrudrom jew f’sit tal-operat speċifiku; u
                                                         
                                                      
                                                            (2)
                                                         
                                                         
                                                            ikkalkola li kwalunkwe bidla fl-awtorizzazzjoni eżistenti għal dak l-ajrudrom jew għal dak is-sit tal-operat, jew dewmien ieħor fit-traffiku tal-ajru, jista’ jirriżulta fi nżul b’inqas mill-fjuwil/mill-enerġija ta’ riżerva finali ppjanata.
                                                         
                                                      
                                          
                                                (d)
                                             
                                             
                                                Il-bdot fil-kmand għandu jiddikjara sitwazzjoni ta’ “emerġenza tal-fjuwil/tal-enerġija” billi jibgħat “MAYDAY MAYDAY MAYDAY FUEL” meta l-fjuwil/l-enerġija stmata li tista’ tintuża bħala disponibbli mal-inżul fl-eqreb ajrudrom jew sit tal-operat fejn ikun jista’ jsir inżul sikur tkun inqas mill-fjuwil/mill-enerġija ta’ riżerva finali ppjanata.”;
                                             
                                          
                              
                                    (g)
                                 
                                 
                                    il-punt SPO.POL.110 huwa sostitwit b’dan li ġej:
                                    “SPO.POL.110 Sistema ta’ massa u bilanċ — operazzjonijiet kummerċjali b’ajruplani u ħelikopters u operazzjonijiet mhux kummerċjali b’inġenji tal-ajru kumplessi u li jaħdmu bil-magni
                                    
                                                (a)
                                             
                                             
                                                L-operatur għandu jistabbilixxi sistema ta’ massa u bilanċ sabiex jiddetermina għal kull titjira jew serje ta’ titjiriet dan li ġej:
                                                
                                                            (1)
                                                         
                                                         
                                                            il-massa operattiva tal-inġenju tal-ajru mingħajr tagħbija;
                                                         
                                                      
                                                            (2)
                                                         
                                                         
                                                            il-massa tat-traffiku;
                                                         
                                                      
                                                            (3)
                                                         
                                                         
                                                            il-massa tat-tagħbija tal-fjuwil/tal-enerġija;
                                                         
                                                      
                                                            (4)
                                                         
                                                         
                                                            it-tagħbija tal-inġenju tal-ajru u d-distribuzzjoni tat-tagħbija;
                                                         
                                                      
                                                            (5)
                                                         
                                                         
                                                            il-massa waqt it-tlugħ, il-massa tal-inżul u l-massa mingħajr fjuwil/enerġija; u
                                                         
                                                      
                                                            (6)
                                                         
                                                         
                                                            il-pożizzjonijiet applikabbli taċ-ċentru tal-gravità tal-inġenju tal-ajru (CG).
                                                         
                                                      
                                          
                                                (b)
                                             
                                             
                                                L-ekwipaġġ tat-titjira għandu jingħata mezzi biex jirrepeti u jivverifika kwalunkwe kalkolu tal-massa u l-bilanċ fuq il-bażi ta’ kalkoli elettroniċi.
                                             
                                          
                                                (c)
                                             
                                             
                                                L-operatur għandu jistabbilixxi proċeduri li jippermettu lill-bdot fil-kmand jiddetermina l-massa tat-tagħbija tal-fjuwil/tal-enerġija billi juża d-densità reali jew, jekk din ma tkunx magħrufa, billi juża d-densità kkalkulata skont metodu speċifikat fil-manwal tal-operat.”;
                                             
                                          
                              
                                    (h)
                                 
                                 
                                    fil-punt SPO.POL.115(a), il-punti (6), (7), (8) u (9) huma sostitwiti b’dan li ġej:
                                    
                                                “(6)
                                             
                                             
                                                il-massa tal-fjuwil/tal-enerġija mat-tlugħ u l-massa tal-fjuwil/tal-enerġija għall-vjaġġ;
                                             
                                          
                                                (7)
                                             
                                             
                                                il-massa tal-oġġetti tal-konsum, minbarra l-fjuwil/l-enerġija, jekk dan ikun applikabbli;
                                             
                                          
                                                (8)
                                             
                                             
                                                il-komponenti tat-tagħbija;
                                             
                                          
                                                (9)
                                             
                                             
                                                il-massa waqt it-tlugħ, il-massa tal-inżul u l-massa mingħajr fjuwil/enerġija;”;
                                             
                                          
                              
                                    (i)
                                 
                                 
                                    il-punt SPO.IDE.H.146(a)(1) huwa sostitwit b’dan li ġej:
                                    
                                                “(1)
                                             
                                             
                                                ma jkunux fil-kamp ta’ applikazzjoni tal-punt SPO.IDE.H.145(a);”.
                                             
                                          
                              
                  
      
      
         
            ANNESS II
            Fl-Anness I tar-Regolament (UE) Nru 965/2012, jiddaħħal il-punt (98b) li ġej:
            
                        “(98b)
                     
                     
                        ‘sustanzi psikoattivi’ tfisser alkoħol, opjojdi, kannabinojdi, sedattivi u ipnotiċi, kokaina, psikostimulanti oħrajn, alluċinoġeni u solventi volatili, bl-eċċezzjoni tal-kafeina u t-tabakk;”.